Agbalẽ Nyui Aɖe Koe Biblia Nyea\nNyɔ! | No. 2 2016\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kinyarwanda Kirghiz Kirundi Korean Lingala Lithuanian Luganda Luvale Macedonian Malagasy Malayalam Maltese Marathi Myanmar Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Vietnamese Xhosa Yoruba Zulu\nAgbalẽ Nyui Aɖe Koe Biblia Nyea?\nWowu Biblia ŋɔŋlɔ nu ƒe akpe eve aɖewoe nye esia. Tso ɣemaɣi la, agbalẽ gbogbo aɖewo siwo xexlẽme meli na o la va tsia dzi eye wo nu va yi. Gake mele alea le Biblia ya gome o. De ŋugble le nu siwo gbɔna ŋu kpɔ.\nAme geɖe siwo nɔ ŋusẽnɔƒewo dze agbagba vevie be yewoabu mo na Biblia gake womete ŋui o. Le kpɔɖeŋu me, agbalẽ si nye Titinaɣeyiɣiwo Ƒe Biblia Ƒe Ŋgɔdonya (si le Eŋlisigbe me) gblɔ be: “Le dukɔ siwo gblɔna be Kristotɔwoe yewonye le Titinaɣeyiɣiwo me dometɔ aɖewo me la, ne Biblia le ame aɖe si [le gbegbɔgblɔ si ame akpa gãtɔ dona me] eye wòxlẽnɛ la, wobunɛ be enye aglãdzedze ɖe sɔlemehaa ŋu.” Agbalẽnyala siwo ɖe Biblia gɔme ɖe amewo ƒe degbewo me alo de Biblia sɔsrɔ̃ ƒe dzi ƒo na amewo la de woƒe agbe afɔku gã aɖe me, eye wowu wo dometɔ aɖewo.\nTogbɔ be ame geɖe tsi tsitre ɖe Biblia ŋu hã la, eyae nye agbalẽ si woma le xexea me wu ɖe sia ɖe eye wògale nenema egbea hã. Woɖe Biblia bliboa alo eƒe akpa aɖe gɔme ɖe gbegbɔgblɔ siwo wu 2,800 me, eye wota kɔpi siwo ade biliɔn atɔ̃. Esia to vovo kura na agbalẽ siwo wotana ku ɖe xexemenunya, dzɔdzɔmeŋutinunya kple bubuawo ŋu, elabena ʋɛ aɖewo koe wotea ŋu mana eye wo nu va yina kaba hã ŋutɔ.\nBiblia gɔme ɖeɖe ɖe gbe aɖewo me ye lé gbe mawo ɖe te eye wòwɔ akpa vevi aɖe le ale si wodoa gbe mawo hã me. Biblia si gɔme Martin Luther ɖe ɖe Germangbe me kpɔ ŋusẽ gã aɖe ɖe Germangbea dzi vevie ŋutɔ. Wogblɔ tso King James Version Biblia ƒe tata gbãtɔ ŋu be “ɖewohĩ eyae nye agbalẽ si wota si kpɔ ŋusẽ wu agbalẽ ɖe sia ɖe si wota ɖe Eŋlisigbe me kpɔ.”\nNumekugbalẽ aɖe gblɔ be Biblia “kpɔ ŋusẽ ɖe Ɣetoɖoƒedukɔwo dzi vevie eye menye woƒe subɔsubɔdzixɔsewo, nuwɔnawo kple dekɔnuwo dzi koe wòkpɔ ŋusẽ ɖo o, ke ekpɔ ŋusẽ ɖe woƒe aɖaŋudɔwo, agbalẽwo, sewo, dunyahehe kple nu bubu geɖe hã dzi.”—The Oxford Encyclopedia of the Books of the Bible.\nNu siwo ɖee fia be Biblia to vovo tso agbalẽ bubuwo gbɔ dometɔ ʋɛ aɖewo koe nye esia. Nu kae na Biblia nye agbalẽ si bɔ alea? Nu ka tae amewo de woƒe agbe afɔku me ɖe eta? Susu siwo tae dometɔ aɖewoe nye esi: Biblia ƒo nu tso agbe nyui nɔnɔ kple ale si míanɔ ƒomedodo nyui me kple Mawu ŋu. Biblia kpe ɖe mía ŋu míenya nu si gbɔ amegbetɔwo ƒe fukpekpewo kple masɔmasɔwo tso. Tsɔ kpe ɖe eŋu la, egblɔ be kuxi siawo katã nu ava yi eye wògblɔ ale si wo nu ava yii hã.\nBIBLIA ŊUTI NYATAKAKA VEVI AÐEWO\nAgbalẽ 66 ye le Biblia me; agbalẽ kɔkɔe sia ŋɔŋlɔ xɔ ƒe 1,600 kple edzivɔ.\nAme 40 ye ŋlɔ Biblia eye ame siawo dometɔ aɖewo nye agbledelawo, lãɖelawo, ʋɔnudrɔ̃lawo, fiawo kple hadzilawo.\nBiblia ƒe tanya vevitɔe nye Mawu ƒe Fiaɖuƒea si nye dziƒodziɖuɖu si aɖu anyigba dzi. (Daniel 2:44; 7:13, 14) Fiaɖuƒea aɖe vɔ̃ɖinyenye, fukpekpe kple ku ɖa eye wòana ameƒomea nawɔ ɖeka ɖe Dziɖula si dze, si nye mía Wɔla Yehowa Mawu te.—1 Korintotɔwo 15:24-26.\nBiblia Fiaa Ale Si Míanɔ Agbe Nyui Kple Ale Si Míasubɔ Mawui\nSukudede le vevie. Gake Canadatɔwo ƒe nyadzɔdzɔgbalẽ si nye Ottawa Citizen gblɔ be “ne ame de suku . . . xɔ ɖaseɖigbalẽ gãwo hã la, esia mefia be awɔ nyametsotso nyuiwo le agbe nyui nɔnɔ gome kokoko o.” Habɔbɔ si nye Edelman, si wɔa numekuku tsoa amewo ƒe nuwɔnawo ŋu gblɔ be, agbalẽnyala gã siwo dometɔ aɖewo nye asitsala xɔŋkɔwo kple dudɔnunɔla gãwo wɔa nu fitifiti, baa ame eye wofia fi, si wɔnɛ be “amewo megakana ɖe wo dzi kura o.”\nBiblia ƒo nu tso agbe nyui nɔnɔ kple mawusubɔsubɔ ŋu. Efia ‘nu si le dzɔdzɔe, nu si sɔ, kple nu si le eteƒe, ɛ̃, mɔ nyuiwo katã’ mí. (Lododowo 2:9) Le kpɔɖeŋu me, wode ɖekakpui aɖe si xɔ ƒe 23 si míayɔ be Stephen la gaxɔ me le Poland. Esi wòle gaxɔa me la edze Biblia sɔsrɔ̃ gɔme, eye wòkpɔ ŋudzedze ɖe eƒe aɖaŋuɖoɖo siwo me nunya le la ŋu. Eŋlɔ bena: “Azɔ mese nu si wòfia be ‘woabu ame fofo kple ame dada’ la gɔme. Mesrɔ̃ ale si maɖu ɖokuinye dzi vevietɔ ale si maɖu dziku helĩhelĩ dzi.”—Efesotɔwo 4:31; 6:2.\nMɔfiame si wɔ dɔ ɖe Stephen dzie nye esi le Lododowo 19:11 si gblɔ be: “Ame si sea nu gɔme nyuie la, medoa dziku kabakaba o, eye atsyɔ̃ wònye nɛ be wòaŋe aɖaba aƒu agɔdzedze dzi.” Fifia nenye be Stephen do go nɔnɔme aɖe si do dziku nɛ la, egbɔa dzi ɖi eye wòdzea agbagba be yeawɔ ɖe Biblia ƒe mɔfiame siwo ku ɖe nɔnɔmea ŋu dzi. Egblɔ be: “Meva kpɔe be Bibliae nye mɔfiamegbalẽ nyuitɔ kekeake.”\nNyɔnu aɖe si bua nazã ɖe Yehowa Ðasefo ŋu la do ɣli ɖe Maria si nye Yehowa Ðasefo ta hedzui le amewo dome. Le esi Maria hã nadzui teƒe la edzo kpoo nu makemakee. Nu si nyɔnua wɔ ɖe Maria ŋu la kpe ŋu nɛ emegbe eye wòdi Ðasefowo ƒe mɔ. Esi wòdo go Maria mlɔeba le ɣleti ɖeka megbe la, ekpla nɛ eye wòɖe kuku nɛ. Ekpɔe be Maria ƒe subɔsubɔha ƒe dzixɔsewoe kpɔ ŋusẽ ɖe edzi wòlé eɖokui kpoo hewɔ nu tufafatɔe. Nu kae do tso eme? Nyɔnu sia si bua nazã ɖe Yehowa Ðasefowo ŋu tsã la ŋutɔ kple eƒe ƒomea me tɔ atɔ̃ tso nya me be Ðasefowo nasrɔ̃ Biblia kpli yewo.\nYesu Kristo gblɔ be nunya me tsonuwo atso afia dzɔdzɔe nɛ. (Luka 7:35) Kpeɖodzi geɖe ɖee fia be Biblia ƒe mɔfiamewo dzi wɔwɔ ɖea vi! Wonana míewɔa nu si sɔ. Wonana “bometsila dzea nunya,” “wodoa dzidzɔ na dzi,” eye wonana “ŋku dzi kɔna” ale be ame tea ŋu kpɔa ale si wòanɔ agbe nyui ahasubɔ Mawui.—Psalmo 19:7, 8.\nBiblia Gblɔ Nu Siwo Gbɔ Amegbetɔwo Ƒe Fukpekpewo Kple Masɔmasɔwo Tso\nNe numekulawo le nu me kum tso dɔléle vɔ̃ɖi aɖe si le kakam kabakaba ŋu la wodzea agbagba dia nu si gbɔ wòtso. Mɔfiame ma ke akpe ɖe mía ŋu míase nu siwo gbɔ amegbetɔwo ƒe fukpekpe kple tɔtɔwo tso la gɔme. Biblia koe akpe ɖe mía ŋu le go sia hã me, elabena eƒo nu tso amegbetɔ ƒe ŋutinya ƒe gɔmedzedze esime amegbetɔ ƒe kuxiwo dze egɔme la ŋu.\nMose Ƒe Agbalẽ Gbãtɔ gblɔ be amegbetɔ ƒe fukpekpewo dze egɔme esi ame gbãtɔwo dze aglã ɖe Mawu ŋu. Nu si wowɔe nye be wotiae be yewoatso nya me le nyui kple vɔ̃ ŋu—evɔ mía Wɔla ɖeka ko sie gome sia le hafi. (1 Mose 3:1-7) Nublanuitɔe la, tso ɣemaɣi la, ame akpa gãtɔ tiae be yewoawɔ nyui kple vɔ̃ ŋuti tiatia na yewo ɖokui nenema ke. Nu kae do tso eme? Amegbetɔ ƒe ŋutinya yɔ fũu kple aʋawɔwɔ, ameteteɖeanyi, agbe nyui nɔnɔ ƒe toyiyi kple tete ɖa le Mawu ŋu, ke mehe ablɔɖe kple dzidzɔkpɔkpɔ vɛ o. (Nyagblɔla 8:9) Biblia gblɔe nyuie be: “Ŋusẽ mele amegbetɔ si be eya ŋutɔ nafia mɔ eƒe zɔzɔme o.” (Yeremiya 10:23) Nya nyui si li ye nye be eteƒe madidi kura o amegbetɔwo ƒe aglãdzedze ɖe Mawu ŋu si he fukpekpewo vɛ la nu ayi.\nBiblia Na Mɔkpɔkpɔ Mí\nBiblia ka ɖe edzi na mí be, le lɔlɔ̃ si le Mawu si na ame siwo wɔna ɖe eƒe dzidzenuwo dzi eye wolɔ̃ ɖe edzi be eyae nye yewoƒe dziɖula ta la, maɖe mɔ ɖe nu gbegblẽ wɔwɔ kple fukpekpe si wòhena vɛ la ŋu tegbee o. Ame vɔ̃ɖiwo ‘akpɔ woƒe nuwɔnawo me tsonuwo.’ (Lododowo 1:30, 31) Ke “ame fafawo anyi anyigba la dome, eye dzi adzɔ wo geɖe ɖe ŋutifafa gbogbo la ŋuti.”—Psalmo 37:11.\n“[Mawu] ƒe lɔlɔ̃nue nye be woaɖe amewo katã ƒomevi, eye nyateƒe ƒe sidzedze vavãtɔ la nasu wo si.”—1 Timoteo 2:3, 4\nMawu ato “Mawu Fiaɖuƒe” la dzi ana eƒe tameɖoɖo be ŋutifafa nanɔ anyigba dzi la nava eme. (Luka 4:43) Fiaɖuƒe ma nye dziɖuɖu si aɖu xexea katã dzi eye Mawu ato edzi aɖu ameƒomea katã dzi, elabena eyae dze. Yesu na ƒomedodo si le Fiaɖuƒea kple anyigbaa dome dze esi wògblɔ le kpɔɖeŋugbedodoɖaa me be: “Wò Fiaɖuƒe nava. Wò lɔlɔ̃nu nava eme le anyigba dzi.”—Mateo 6:10.\nƐ̃, Mawu Fiaɖuƒea teviwo awɔ Mawu ƒe lɔlɔ̃nu eye woalɔ̃ ɖe edzi be Wɔla lae nye Dziɖula si dze ke menye amegbetɔ aɖeke o. Nu fitifiti wɔwɔ, ŋukeklẽ, gatɔ alo hiãtɔ nyenye, nazãbubu kple aʋawɔwɔ nu ayi. Dziɖuɖu ɖekae aɖu xexe bliboa dzi, eye amewo anɔ agbe ɖe agbe nyui nɔnɔ ƒe dzidzenu ɖeka nu ahasubɔ Mawu ɖekae.—Nyaɖeɖefia 11:15.\nNu vevi si akpe ɖe ame ŋu be wòage ɖe xexe yeye ma mee nye be wòasrɔ̃ nu tso eŋu. Biblia gblɔ le 1 Timoteo 2:3, 4 be: “[Mawu] ƒe lɔlɔ̃nue nye be woaɖe amewo katã ƒomevi, eye nyateƒe ƒe sidzedze vavãtɔ la nasu wo si.” Nyateƒe ma ƒe akpa aɖee nye Biblia ƒe nufiafia si míayɔ be Fiaɖuƒea ƒe sewo siwo dzi Fiaɖuƒea teviwo awɔ ɖo, eye míakpɔ se sia ƒe kpɔɖeŋu aɖewo le Yesu Kristo ƒe Todzimawunyaa me. (Mateo, ta 5-7) Ne èle ta etɔ̃ mawo xlẽm la, dze agbagba nàkpɔ ale si agbea anɔ ne ame sia ame awɔ ɖe Yesu ƒe nya siwo me nunya le la dzi.\nÐe wòle be wòawɔ nuku na mí be Bibliae nye agbalẽ si woma wu agbalẽ ɖe sia ɖe le xexea mea? Kura o! Nufiafia siwo le eme ɖee fia be Mawu gbɔe wòtso. Eye ale si wòbɔe nye kpeɖodzi be Mawu di be gbegbɔgblɔ ɖe sia ɖe dolawo kple dukɔwo katã nasrɔ̃ nu tso ye kple yeƒe Fiaɖuƒea ƒe yayrawo ŋu ne wòaɖe vi na wo.—Dɔwɔwɔwo 10:34, 35.\nBiblia gblɔ be dziƒo ƒe sewo li\nAGBALẼ SI KLO NU LE AƲATSODZIXƆSEWO DZI\nNumekugbalẽ aɖe (Encyclopedia of Science and Religion) gblɔ be, “blematɔwo xɔe se be mawu aɖewo siwo wɔa nu kabakaba eŋumabumabui ye kpɔ ŋusẽ ɖe xexe gbahoo la dzi.” Ke hã Biblia ya gblɔ be xexe gbahoo la zɔna ɖe dzɔdzɔmesewo dzi. Le kpɔɖeŋu me, anɔ ƒe 3,500 ye nye esia la, Biblia gblɔ be, ‘anyigba kple dziƒo ƒe sewo’ li siwo kplɔa xexe gbahoo la. (Hiob 38:33) Yeremiya 31:35 gblɔ be ‘wowɔ se na ɣleti kple ɣletiviwo.’ Ame siwo xɔ nya siawo dzi se mekpɔ gome le alakpasubɔsubɔ me o eye aʋatsodzixɔsewo mekpɔ ŋusẽ ɖe wo dzi o.—Hiob 31:26-28; Yesaya 47:1, 13.\nAGBALẼ SI TO NYATEƑE\nNɔnɔme vevi aɖe si dze le Biblia ŋlɔlawo ŋue nye ale si woto nyateƒe le nu sia nu me—le woƒe vodadawo gɔ̃ hã me. Le kpɔɖeŋu me, esi Fia David wɔ ahasi kple Bat-Seba megbe la, elɔ̃ ɖe edzi be: “Nu si nye vɔ̃ [le Mawu ŋkumee] mewɔ.” (Psalmo 51:4) Apostolo Yohanes lɔ̃ ɖe edzi be, zi eve sɔŋ yebɔbɔ be yeade ta agu na mawudɔla. Mawudɔlaa gblɔ nɛ be: “Kpɔ nyuie! Mègawɔ nu ma o! . . . De ta agu na Mawu!” (Nyaɖeɖefia 19:10; 22:8, 9) Nublanuitɔe la, nyateƒetoto alea medze le blemaŋutinyaŋlɔlawo ƒe nuŋlɔɖiwo me abe ale si wòle le Biblia ŋlɔlawo gome ene o.\nAGBALẼ SI NANA MÍEVONA LE SUSU ME\nBiblia de dzi ƒo na mí be míatu nɔnɔme nyuiwo abe dɔmetɔtrɔ kple tsɔtsɔke ene ɖo be wòakpe ɖe mía ŋu míavo le susu me. Efesotɔwo 4:32 gblɔ be, “minyo dɔme na mia nɔewo, miaƒe dɔme netrɔ ɖe mia nɔewo ŋu.”\nLe agbalẽ aɖe si Mayo Kɔdzi si le United States (États-Unis) ta ƒe nya nu la, “ne mètsɔna kena o la, àgblẽ nu le ɖokuiwò ŋu vevie.” Agbalẽa yi edzi gblɔ be, “ne míetsɔna kena la ana míanɔ ƒomedodo nyui me kple amewo; míavo le susu me ahasubɔ Mawu nyuie; míatsi dzimaɖi fũu o, nu mate ɖe mía dzi o, eye míanye dzremewo o; ʋusɔgbɔdɔ kple blanuilédɔ maɖe fu na mí o; eye míazu ahanoxewo kple atikemuame zãlawo o.”\nAGBALẼ SI ÐO AGBEMEBIABIA VEVITƆWO ŊU\nVidzĩ si le dɔ me\nDzɔdzɔmeŋutinunya ɖo nyabiase vovovowo ŋu. Togbɔ be eɖo biabia vovovowo ŋu hã la, seɖoƒe li nɛ. Numekugbalẽ aɖe (Biotechnology—Changing Life Through Science) gblɔ be: “Dzɔdzɔmeŋutinunyalawo, ɖɔktawo kple xexemenunyala geɖe lɔ̃ ɖe edzi be dzɔdzɔmeŋutinunya mate ŋu akpɔ ŋuɖoɖo na nyui kple vɔ̃, agbe nyui nɔnɔ alo mawusubɔsubɔ ŋuti biabiawo o.”\nDZƆDZƆMEŊUTINUNYA ATE ŊU akpɔe be xexe gbahooa zɔna ɖe se aɖewo dzi, gake mate ŋu agblɔ nu si tae xexea li ɖo alo nu si tae wòzɔna ɖe se mawo dzi la na mí o.\nDZƆDZƆMEŊUTINUNYA ATE ŊU agblɔ ale si vidzinuwo wɔa dɔe, gake mate ŋu akpe ɖe ame ŋu wòawɔ nyametsotso nyui le mɔ si nu wòazã vidzinuwo le ŋu o.\nDZƆDZƆMEŊUTINUNYA ATE ŊU agblɔ ale si vidzĩ tsina le dɔ me, gake mate ŋu atso nya me le gome si le vidzĩ si be wòanɔ agbe la ŋu o.\nGake Biblia ya ɖo biabia siawo kple biabia vevi bubuwo ŋu, eye esia kpena ɖe mía ŋu ‘míesea nu si le dzɔdzɔe, nu si sɔ, kple nu si le eteƒe, ɛ̃, mɔ nyuiwo katã gɔme.’—Lododowo 2:9.\nÐe Biblia Me Nyawo Nye Nyateƒea?\nNe Mawu gbɔe Biblia tso vavã la, ke ele be wòato vovo na agbalẽ ɖe sia ɖe.\nBiblia La—Agbalẽ Si Tso Mawu Gbɔ\nAleke Biblia ate ŋu akpe ɖe ŋuwò nàkpɔ wo kuxiwo gbɔ? Nu ka tae nàte ŋu aka ɖe Biblia kple eme nyagblɔɖiwo dzi?\nBIA BE AME AÐE NAVA SRÃ YE KPƆ\nƉoe Ɖe Amewo Ɖoe Ɖe Amewo Agbalẽ Nyui Aɖe Koe Biblia Nyea?\nNYATI SI LE AKPAA DZI Agbalẽ Nyui Aɖe Koe Biblia Nyea?\nHELP FOR THE FAMILY Kpe Ðe Viwò Ŋu Wòanɔ Te Ðe Tɔtrɔ Siwo Ava Esi Wòle Tsitsim Nu\nINTERVIEW Fugboeŋutinunyala Aɖe Ƒe Xɔse\nTHE BIBLE'S VIEWPOINT Dzimaɖitsitsi\nAko Siwo Nya Kpɔ\nWATCHING THE WORLD Susuhehe Yi Ƒomedodowo Dzi\nNye Agbenɔnɔ Tim\nEdo Le Gaxɔ Me Va Zu Ame Ðɔʋu\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! Agbalẽ Nyui Aɖe Koe Biblia Nyea?\nƉoe Ɖe Amewo Ɖoe Ɖe Amewo NYƆ! Agbalẽ Nyui Aɖe Koe Biblia Nyea?\nNYƆ! Agbalẽ Nyui Aɖe Koe Biblia Nyea?\nBiblia La Ale Si Wokpɔ Etae Ƒe Ŋutinya Ðedzesi Aɖe\nÐe Biblia Sɔ Na Mí Egbea?\nAmegbetɔwo Ƒe Nunyae Le Biblia Mea?


Yuda, Yakobo vi, kpakple Yuda Iskariot, si zu yomemɔfiala.\n Menyae, eye mèsee kpɔ be, Mawu mavɔ enye Yehowa, amesi wɔ anyigba ƒe mlɔeanuwo oa? Nu metia kɔ nɛ o, ɖeɖi metea eŋu o, eye eƒe nunya ƒe ta metsɔ o. Eyae naa lãmesesẽ amesiwo ŋu ɖeɖi te, eye wònaa ŋusẽ geɖe ame beliwo. Nu tia kɔ na ɖekakpuiwo, eye ɖeɖi tea wo ŋu, eye ŋutsuwo dzea anyi; ke ŋusẽ yeye ɖoa amesiwo kpɔa mɔ na Yehowa ya ŋu, woɖoa li fu abe hɔ̃ ene, woƒua ɖu metia wo o, wòzɔa azɔli ɖeɖi metea wo ŋu o.\n eye nusianu, si ke miewɔna la, mi wɔe tso dzi me, abe Aƒetɔ lae miewɔe na ene, eye menye na amewo o, esi mienya bena, miaxɔ domenyinyi ƒe teƒeɖoɖo tso Aƒetɔ gbɔ la. Miesubɔ Aƒetɔ Kristo! Elabena amesi ke wɔa nu madzɔmadzɔ la, axɔ nu madzɔmadzɔ, si wòwɔ la ƒe fetu, eye ŋkumekpɔkpɔa ɖeke mele eme o.\nNyagblɔla Salomo 1:2\nNyagblɔla be: Toflokowo ƒe tofloko, toflokowo ƒe toflokoe; nusianu enye tofloko!\nNyagblɔla Salomo 12:8\nToflokowo ƒe tofloko! Nyagblɔla be: Nuwo kalã toflokowoe!


1 Fiawo 4 | Biblia Le Internet Dzi | Xexe Yeye Gɔmeɖeɖe\n1 Fiawo 4:1-34\nSalomo ƒe dukplɔɖoɖo (1-19)\nNu dze edzi na amewo le Salomo ƒe dziɖuɖu te (20-28)\nAmewo nɔ woƒe wainka kple gboti te bɔkɔɔ (25)\nSalomo ƒe nunya kple lododowo (29-34)\n4 Fia Salomo ɖu fia ɖe Israel blibo la katã dzi.+ 2 Eƒe dumegãwoe* nye esi: Azariya, Zadok+ vi ye nye nunɔla; 3 Elihoref kple Ahiya, ame siwo nye Sisa viwo, nye agbalẽŋlɔlawo;+ Yehosafat,+ Ahilud vi nye nuŋlɔla; 4 Benaya,+ Yehoyada vi le aʋakɔ la nu; Zadok kple Abiatar+ nye nunɔlawo; 5 Azariya, Natan+ vi le dɔdzikpɔlawo nu; Zabud, Natan vi nye nunɔla kple fia xɔlɔ̃;+ 6 Ahisar ye nye aƒedzikpɔla; eye Adoniram,+ Abda vi le dzizizidɔwɔlawo nu.+ 7 Salomo ɖo dɔdzikpɔla wuieve ɖe Israel blibo la katã nu, eye woawoe tsɔa nuɖuɖu vanɛ na fia la kple eƒe aƒemetɔwo. Wo dometɔ ɖe sia ɖe tsɔa nuɖuɖu vanɛ ɣleti ɖeka le ƒe ɖeka me.+ 8 Woƒe ŋkɔwoe nye esi: Hur vi ye le Efrayim tonuto la nu; 9 Deker vi ye le Makaz, Saalbim,+ Bet-Semes kple Elon-Bet-Hanan nu; 10 Hesed vi ye le Arubot nu (etɔe nye Soko kple Hefer-nyigba blibo la katã); 11 Abinadab vi ye le Dor togbɛwo katã nu (Eyae ɖe Salomo vinyɔnu Tafat); 12 Baana, Ahilud vi ye le Taanak, Megido+ kple Bet-Sean+ blibo la katã, si le Zaretan xa le Yezreel ƒe anyigbe, tso Bet-Sean va ɖo Abel-Mehola yi Yokmeam+ nuto me la nu; 13 Geber vi ye le Ramot-Gilead+ nu (etɔe nye Manase vi Yair+ ƒe agbadɔkɔƒe siwo le Gilead;+ eya kee le Argob+ nuto si le Basan+ nu, wonye du gã blaade siwo ŋu gli kple akɔbligametiwo le); 14 Ahinadab, Ido vi ye le Mahanayim+ nu; 15 Ahimaaz ye le Naftali nu (eyae ɖe Salomo vinyɔnu bubu si nye Basemat); 16 Baana, Husai vi ye le Aser kple Bealot nu; 17 Yehosafat, Parua vi ye le Isakar nu; 18 Simei,+ Ela vi ye le Benyamin+ nu; 19 Geber, Uri vi ye le Gilead-nyigba,+ si nye Amori-fia Sihon+ kple Basan-fia Og+ ƒe anyigba la nu. Dɔdzikpɔla ɖeka le dɔdzikpɔla bubu siwo katã le anyigbaa dzi la nu. 20 Yuda kple Israel sɔ gbɔ kpaŋkpaŋ abe ƒutake ene;+ eye woɖua nu noa nu hekpɔa dzidzɔ.+ 21 Salomo ɖu fia ɖe fiaɖuƒewo katã dzi tso Tɔsisi*+ la nu va ɖo Filistitɔwo ƒe anyigba kple Egipte ƒe liƒo dzi. Wodzɔa nu nɛ, eye wosubɔ Salomo le eƒe agbemeŋkekewo katã me.+ 22 Nuɖuɖu si Salomo hiã le fiasã la me gbe sia gbee nye wɔ memee kɔr* blaetɔ̃ kple wɔ kɔr blaade, 23 nyi dami ewo, nyi blaeve siwo wokplɔ tso gbeɖuƒe kple alẽ alafa ɖeka hekpe ɖe zi, sãde, sẽ kple xe damiwo ŋu. 24 Elabena ekpɔ ŋusẽ ɖe nu sia nu si le Tɔsisi* la ƒe go si me la dzi,+ tso Tifsa va se ɖe Gaza,+ tsɔ kpe ɖe fia siwo katã le Tɔsisi la ƒe go kemɛ dzi, eye wòkpɔ tomefafa le eƒe nutoawo katã me godoo va kpe.+ 25 Yuda kple Israel nɔ ŋutifafa me, eye le Salomo ƒe ŋkekewo katã me la, ame sia ame nɔ eƒe wainka kple eƒe gboti te bɔkɔɔ, tso Dan va se ɖe Beer-Seba. 26 Salomo wɔ sɔkpo akpe ene* na eƒe tasiaɖamwo, eye sɔ* akpe wuieve nɔ esi.+ 27 Dɔdzikpɔla siawo tsɔa nuɖuɖu vanɛ na Fia Salomo kple ame siwo katã ɖua nu le Fia Salomo ƒe kplɔ̃ ŋu. Wo dometɔ ɖe sia ɖe kple eƒe ɣleti, eye wokpɔa egbɔ be naneke mehiãna o.+ 28 Wotsɔa ƒo kple gbe yia afi si wohiã wo le na sɔwo kple sɔwo ƒe hawo, wo dometɔ ɖe sia ɖe wɔnɛ abe ale si woɖo nɛ ene. 29 Eye Mawu na nunya kple nugɔmesese deto Salomo wòwu gbɔgblɔ, hekpe ɖe dzi si sea nu gɔme ale gbegbe la ŋu.+ 30 Salomo ƒe nunya ƒo Ɣedzeƒetɔwo katã ƒe nunya kple Egipte ƒe nunya blibo la katã ta.+ 31 Enya nu wu ame bubu ɖe sia ɖe, enya nu wu Ezrahitɔ Etan+ kpakple Heman,+ Kalkol+ kple Darda, siwo nye Mahol viwo; eƒe ŋkɔ nyɔ le dukɔ siwo katã ƒo xlã wo la dome.+ 32 Edo lo akpe etɔ̃,+ eye eƒe hawo+ le akpe ɖeka kple atɔ̃. 33 Eƒoa nu tso atiwo ŋu, tso seder si le Lebanon dzi va ɖo isop+ gbe si miena ɖe gli ŋu la dzi; eye wòƒoa nu tso lãwo,+ xe dzodzoewo,+ nu siwo tana*+ kple tɔmelãwo ŋu. 34 Amewo tso dukɔwo katã me va se Salomo ƒe nunya, eye anyigbadzifia siwo katã se eŋkɔ hã va se eƒe nunya.+\n^ Alo, “amegãwo.”\n^ Efia, Frat-tɔsisi la ƒe ɣetoɖoƒe.\n^ Xexlẽme sia dze le asinuŋɔŋlɔgbalẽ aɖewo kple nuŋlɔɖi bubu siwo gblɔ nya ma ke la me. Asinuŋɔŋlɔgbalẽ bubuwo yɔ akpe blaene.\n^ Anye be nu dzodzoewo hã le eme.\n1 Fiawo 4


GBE BUBU Albanian Amharic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Indonesian Italian Japanese Kirghiz Korean Lithuanian Norwegian Polish Portuguese Rarotongan Romanian Russian Sinhala Slovak Slovenian Spanish Swahili Swedish Thai Turkish Ukrainian Urdu Vietnamese\n“Mexɔ ƒe 27 ɣemaɣi, meɖe srɔ̃ eteƒe medidi o, medze abe ame si le lãmesẽ me ene, eye nye ŋutɔ hã mese le ɖokuinye me nenema. Nyemevona le dɔ me kura o, eye esi menye Yehowa Ðasefo ta la, dɔ geɖe hã nɔ dzinye le míaƒe hamea me. Nyemenya be aklãdɔ le nu gblẽm le ŋunye xoxo o.”—Dukk Yun.\nMÍAƑE aklã ɖea ɖi le míaƒe ʋu me, eye wògawɔa dɔ vevi 500 bubuwo hã. Eya tae aklãdɔ, si nana ame ƒe aklã tena la, ate ŋu agblẽ nu le ame ŋu ŋutɔ. Ne ame noa aha muame fũu akpa alo aɖiya ge ɖe lã me nɛ la, ate ŋu axɔ aklãdɔ. Gake zi geɖe la, dɔlékuiwo koŋ ye henɛ vanɛ. Dzɔdzɔmeŋutinunyalawo ke ɖe dɔlékui siawo ƒomevi atɔ̃ ŋu, gake woxɔe se be wo ƒomevi etɔ̃ bubu ya teti gali.—Kpɔ aɖaka si le ete.\nDɔlékui siawo ƒomevi ɖeka pɛ, si woyɔna be hepatitis B (hépatite B), wua ame 600,000 sɔŋ ƒe sia ƒe, abe asrãdɔ ke ene. Ame 1 le 3 ɖe sia ɖe dome, si nye ame miliɔn 2,000 kple edzivɔ sɔŋ, ye xɔ aklãdɔ sia, eye wo dometɔ akpa gãtɔ haya le ɣleti ʋɛ aɖewo ko megbe. Gake dɔa gbe vɔvɔ le ame miliɔn 350 kloe ya ŋu. Ne dɔa ƒe dzesiwo medze le wo ŋu o hã la, zi ale si wonya le agbe ko la, amewo ate ŋu axɔe le wo ŋu. *\nNe ame si ŋu aklãdɔ si gbe vɔvɔ le la te atike si sɔ zazã kaba la, ate ŋu akpe ɖe eŋu be dɔa nagagblẽ nu geɖe le eƒe aklã ŋu o. Gake ame geɖe menya be dɔa le yewo ŋu o, elabena ɖeko wòle be woado ame ƒe ʋu kpɔ hafi anya. Woate ŋu ado ame ƒe aklã ŋutɔ kura gɔ̃ hã akpɔ, gake dodokpɔa afia be naneke megblẽ le eŋu o. Eya ta aklãdɔ ate ŋu anɔ ame wum vivivi le ememe, evɔ eƒe dzesi aɖeke madze o. Ðewohĩ ƒe geɖe megbe hafi dzesiawo ava te dzedze le amea ŋu. Va se ɖe ɣemaɣi la, aklãa anya lia alo dɔa zu kansa xoxo. Dɔléle sia wua ame siwo ŋu wòle la dometɔ 1 le 4 me.\n“Aleke Mewɔ Xɔ Aklãdɔ?”\nDukk Yun gblɔ be: “Dzesiawo te dzedze esime mexɔ ƒe 30. Menɔ afɔdzi dem, eya ta meyi kɔ dzi, gake atike si ana afɔdzia natɔ koe ɖɔktaa nam. Eya ta meyi gbetikewɔla aɖe gbɔ, eye wòna atikem be matsɔ kpɔ nye dɔ mea gbɔ. Atikewɔla eveawo dometɔ aɖeke mekpɔe ɖa be aklãdɔe mexɔ hã o. Esi afɔdzia metɔ o ta la, megatrɔ yi kɔa dzi. * Eƒo nye ɖusixame kpɔ, eye mese veve. Eya ta esusu be anye aklãdɔ ye, eye esi wòdo nye ʋu kpɔ la, ekpɔe be eya tututue. Ewɔ nuku nam ŋutɔ! Womedo ʋu nam kpɔ o, eye nyemenɔ agbe gbegblẽ hã kpɔ o.”\nEsi wokpɔ aklãdɔ le Dukk Yun ŋu la, wodo srɔ̃a, dzilawo kple nɔviawo ƒe ʋu kpɔ, eye wokpɔe be woawo hã woxɔ dɔa kpɔ, gake woƒe lãmenugbagbeviwo te ŋu wu dɔlékuiawo. Wo dometɔ ɖeka ŋue Dukk Yun anya xɔe lea? Alo afi ɖekae wo katã woxɔe lea? Ame aɖeke menya o. Le nyateƒe me la, womenya afi si ame siwo xɔa dɔa la dometɔ 35 le alafa me xɔnɛ tso o. Gake wonya ya be womedzia ame kple aklãdɔ o, eye asinaname alo nuɖuɖu le agba ɖeka me kple ame menana woxɔnae o. Gake ame ate ŋu axɔ aklãdɔ ne ame si ŋu dɔa le la ƒe ʋu alo nu bubuwo, abe ŋutsu alo nyɔnu ƒe tsinyenye, alo ta ene, to amea ƒe abi alo ŋɔti me ge ɖe eƒe ʋu me.\nAme geɖe le aklãdɔ xɔm to ʋudodo me, vevietɔ le dukɔ siwo me ame geɖe meyina be woado yewo kpɔ be aklãdɔ le yewo ŋu hã o me. Aklãdɔxɔxɔ le bɔbɔe wu ɖikanakuxɔxɔ, elabena kaka ame 1 naxɔ ɖikanaku la, ame 100 xɔ aklãdɔ xoxo. Ʋu vi sue aɖe, abe esi asisi ɖe gelũhɛ teti ŋu ene, ate ŋu ana ame naxɔ aklãdɔ, eye ʋu si ƒu ɖe nane ŋu kwasiɖa ɖeka alo esi wu nenema kura gɔ̃ hã ate ŋu ana woaxɔ dɔa. *\nEhiã Be Míanya Ale Si Dɔa Wɔna Kakana\nDukk Yun gblɔ be: “Esi míaƒe dɔwɔƒea see be aklãdɔ le ŋunye la, woɖem ɖa le dɔwɔhati bubuwo gbɔ yi xɔ sue aɖe me.” Wowɔa nu ɖe ame siwo ŋu dɔ sia le la ŋu alea zi geɖe, eye esi womenya ale si dɔa wɔna kakana o tae. Gake ɣeaɖewoɣi la, ame siwo nya nu tso eŋu hã metea ŋu dea vovo aklãdɔ ƒomevi eve (hepatitis B kple hepatitis A) dome o. Wotea ŋu xɔa hepatitis A bɔbɔe, gake eya megblẽa nu le ame ŋu abe hepatitis B ene o. Eye esi wònye be wotea ŋu xɔa aklãdɔ to gbɔdɔdɔ me ta la, amewo bua susu vɔ̃ ɖe ame siwo menɔa agbe gbegblẽ o, gake dɔa le wo ŋu, gɔ̃ hã ŋu.\nDɔa gɔme masemase nyuie kple susu vɔ̃ bubu ɖe ame ŋu ate ŋu ahe kuxi sesẽwo avae. Le kpɔɖeŋu me, woɖea ame siwo ŋu aklãdɔ le la ɖe aga zi geɖe, ɖeviwo kple tsitsiawo siaa. Aƒelikawo medina be yewo viwo nafe kpli wo o, womelɔ̃na be woaxɔ wo ɖe suku o, eye dɔtɔwo hã medina be yewoaxɔ wo o. Esi amewo vɔ̃na be womava wɔ nu ɖe yewo ŋu nyuie o ta la, womeyina be woado yewo kpɔ o, eye womedina hã be amewo nanya be dɔa le yewo ŋu o. Esia wɔe be amewo dea woawo ŋutɔwo kple woƒe ƒomea ƒe agbe afɔku me, elabena wotsɔ dɔlélea ɣla. Ale dɔ vɔ̃ɖi sia nɔa kakam tso dzidzime yi dzidzime.\nDukk Yun gblɔ be: “Ðɔkta gblɔ nam be maɖi ɖe eme kura, gake megate dɔmedede le kwasiɖa eve megbe. Esi wodo nye ʋu kpɔ hewɔ dodokpɔ bubuwo gake womekpɔ be nye aklã lia o ta la, mesusu be dɔa vɔ.” Ƒe etɔ̃ megbe la, dɔwɔƒea ɖe Dukk Yun yi du bubu me, eye megava vo le afi ma ya kura o. Esi wòle be wòakpɔ eƒe ƒomea kple nu bubuwo hã gbɔ ta la, medzudzɔ dɔwɔwɔ o.\nLe ɣleti ʋɛ aɖewo megbe la, dɔlékuiawo gava dzi ɖe edzi ɖe Dukk Yun ƒe ʋu me, eye wòte gbɔdzɔgbɔdzɔ. Egblɔ be: “Eva hiã be maɖe asi le dɔ ŋu, eye eveam fifia be mewɔ dɔ madzudzɔmadzudzɔe nenema. Ne ɖe medzudzɔ kaba la, anye ne dɔa mate ŋunye ahagblẽ nu le nye aklã ŋu alea gbegbe o.” Gake Dukk Yun srɔ̃ nu vevi aɖe tso eme. Eya ta eva ɖe eƒe dɔ kple zazãwo hã dzi kpɔtɔ. Ƒome bliboa hã kpe asi ɖe eŋu, eye srɔ̃a di dɔ aɖe be yeatsɔ akpe asi ɖe ƒomea ŋu.\nNe Aklãdɔ Le Ŋuwò\nDukk Yun ƒe lã me va ka ɖe eme vie, gake ʋu megatea ŋu sina to eƒe aklã me bɔbɔe o. Le ƒe 11 megbe la, ʋuka aɖe tso le eƒe ve me, si wɔe be ʋu nɔ dodom tso eƒe vehlo me, eye wòva tsi kɔ dzi kwasiɖa ɖeka sɔŋ. Ƒe ene megbe la, eƒe susu megava le nu ŋu nɔm o. Aɖi aɖe si woyɔna be ammonia (ammoniaque) va tsi ahɔhɔ̃ me nɛ, elabena eƒe aklã megatea ŋu ɖea aɖi ma ɖa le eƒe lã me o. Gake wokpɔ kuxia gbɔ le ŋkeke ʋɛ aɖewo megbe esi wowɔ atike nɛ.\nDukk Yun xɔ ƒe 54 fifia. Ne dɔa ganyra ɖe edzi fifia la, ekema nu boo aɖeke megali woawɔ o. Atikewo magate ŋu akpe dɔlékuia dzi o, eye dɔ bubuwo ko woagahe avae. Nu si ko woagate ŋu awɔ nɛ ye nye be woaɖe ame bubu ƒe aklã ade nɛ, gake ame gbogbo siwo le lalam xoxo be ame aɖe nalɔ̃ woaɖe eƒe aklã ade na yewo la, dometɔ geɖe mekpɔ ɖeke haɖe o. Dukk Yun gblɔ be: “Nye ya meɖe ŋu ɖi na ku. Gake nyemetsia dzi ɖe eŋu boo akpa o. Megakpɔtɔ le agbe, aƒe le asinye, eye ƒome nyui aɖe hã le asinye. Nya lae nye be, nye nɔnɔmea ɖe vi le mɔ aɖe nu. Mekpɔa ɣeyiɣi geɖe ɖe nye ƒomea ŋu, eye mekpɔa ɣeyiɣi geɖe hã srɔ̃a Biblia. Esia wɔnɛ be nyemevɔ̃a ku o, eye mele mɔ kpɔm be mava nɔ agbe gbe ɖeka, esime dɔléle maganɔ anyi o.” *\nAle si Dukk Yun metsia dzimaɖi ɖe eƒe dɔlélea ŋu akpa o la na eƒe ƒomea kpɔa dzidzɔ, eye eya ŋutɔ kple srɔ̃a kpakple via etɔ̃awo katã zãa woƒe ɣeyiɣi akpa gãtɔ tsɔna ɖea gbeƒã Mawu Fiaɖuƒea na amewo.—g10-E 08.\n^ mm. 4 Ne dɔa mete ŋu vɔ le ame ŋu hafi ɣleti ade va yi o la, ekema magate ŋu avɔ o.\n^ mm. 7 Nyɔ! medea atike aɖeke koŋ wɔwɔ ƒe dzi ƒo na ame o.\n^ mm. 9 Ne ame si ŋu dɔa le ƒe ʋu sisi ɖe nane ŋu la, ele be woado asiwui ahakɔ ɖiɖetike ɖe tsi me atsɔ aklɔe nyuie enumake. Tsia ƒe agbɔsɔsɔme nenye atikea tɔ teƒe 10.\n^ mm. 18 Ne èdi be yeanya ŋugbe si Biblia do ku ɖe ɣeyiɣi si me dɔléle maganɔ anyi o ŋu la, xlẽ Nyaɖeɖefia 21:3, 4 kple agbalẽ si nye Nuka Tututue Nye Biblia ƒe Nufiafia? Yehowa Ðasefowoe tae.\nNe ame si ŋu aklãdɔ le la te atikezazã kaba la, ate ŋu akpe ɖe eŋu be dɔa nagagblẽ nu geɖe le eƒe aklã ŋu o\nEsi amewo vɔ̃na be womava wɔ nu ɖe yewo ŋu nyuie o ta la, womeyina be woado yewo kpɔ o, eye womedina be amewo nanya be dɔa le yewo ŋu hã o\n[Aɖaka si le axa 12, 13]\nAklãdɔ Ka Ƒomevie?\nDɔlékui atɔ̃e wonya be woawoe nana aklãdɔ, eye wotsɔ xexlẽdzesi A, B kple C dea dzesi etɔ̃ siwo bɔ wu. Wosusu be eƒe dɔlékui bubuwo hã gali. Aklãdɔ ɖe sia ɖe dzea egɔme abe ale si ko dzamezã dzea ame dzi ene, eye ame siwo wòdi be yeaɖe fu na la ate ŋu alé ŋudza alo womalée o. Dzesi aɖeke medzena le ame geɖe ŋu o, vevietɔ ɖeviwo. Eƒomevi si nye B kple C (hepatitis B kple hepatitis C) la gblẽa nu le ame ƒe aklã ŋu vevie xoxo hafi dzesiawo va tea dzedze.\nEƑOMEVI SI NYE A (HEPATITIS A)\nAklãdɔ sia ƒe dɔlékuia dzena le ame ƒe afɔdzi me. Ate ŋu anɔ dze, tsi, alo tsikpe hã me. Ame ate ŋu axɔ aklãdɔ sia ne\n● Eɖua tɔmelã siwo woɖe tso tsi siwo me ɖinuwo sɔ gbɔ ɖo me, alo noa tsi ƒoɖi\n● Ena asi ame si ŋu dɔa le alo zã nuɖuɖu, tsi kple nuɖugba ɖeka kplii\n● Meklɔa asi nyuie ne etso nugodo gbɔ alo ɖɔ li godui na ɖevi si ŋu dɔa le o, alo meklɔa asi hafi ɖaa nu o\nAklãdɔ sia ƒomevi nu ate ŋu asẽ, gake evɔna godoo. Ame siwo katã kloe lé dɔ sia la ƒe ŋutilã ɖea dɔlékuia ɖa le kwasiɖa alo ɣleti ʋɛ aɖewo ko megbe. Atike gobii aɖeke meli nɛ o, negbe esia ko: ele be ame si ŋu wòle la naɖi ɖe eme ahaɖu nu nyuie. Ele be ame si ŋu wòle la natsri atike siwo aklã metea ŋu ɖena ɖa kaba o, abe acetaminophen ene, va se ɖe esime ɖɔkta gblɔ be dɔa vɔ le amea ŋu keŋkeŋ hafi. Ame si lé aklãdɔ sia ƒomevi kpɔ la magalée ake o, gake ate ŋu axɔ aklãdɔ ƒomevi bubuwo. Woate ŋu asi abɔta na ame atsɔ axe mɔ ɖe hepatitis A xɔxɔ nu.\nEƑOMEVI SI NYE B (HEPATITIS B)\nEya ƒe dɔlékuia nɔa ame si ŋu wòle la ƒe ʋu alo tsinyenye me. Ne amea ƒe ʋu alo tsinyenye ɖo lã me na ame si womesi aklãdɔ sia ƒomevi ƒe abɔta na o la, ekema amea ate ŋu axɔe. Mɔ siwo dzi woate ŋu axɔe to dometɔ aɖewoe nye\n● Vidzidzi (vidzĩ ate ŋu axɔ dɔa le dadaa ŋu)\n● Nu siwo wozãna le kɔ dzi alo tsɔna wɔa dɔ le ame ƒe aɖu ŋu, alo nu siwo amewo tsɔna ŋlɔa nu ɖe ŋuti alo ŋɔa wo ɖokuiwo, siwo gbɔ womekpɔ nyuie hafi zã na ame bubu o\n● Abui, gelũhɛ, nu siwo wotsɔna ɖea fetsu, numeklɔti, alo nu bubu ɖe sia ɖe si ŋu ʋu vi sue aɖe ate ŋu asisi ɖo ato abi me aɖo lã me na ame\nÐɔktawo xɔe se be nudzodzoewo, kpe, asinaname, asikplakɔname, alɔgogbugbɔ na ame, nonana vi, nuɖuɖu kple ame, alo nuɖugba ɖeka zazã kple ame menana woxɔa dɔa o. Aklãdɔ sia ƒomevi tea ŋu vɔna le ame tsitsi siwo xɔe la dometɔ akpa gãtɔ ŋu, eye womagate ŋu axɔe azɔ o. Gake ɖeviwo ŋu koe dɔ sia medina be yeavɔ le o. Ne womelé fɔ ɖe aklãdɔ sia ƒomevi ŋu da o la, ate ŋu ana aklãa nadzudzɔ dɔwɔwɔ kura, ale be amea naku. Woate ŋu asi abɔta na ame atsɔ axe mɔ ɖe hepatitis B xɔxɔ nu.\nEƑOMEVI SI NYE C (HEPATITIS C)\nWoxɔa aklãdɔ sia ƒomevi abe esi nye B la ke ene, gake zi geɖe la, abui si ŋu dɔlékuia le zazã na ame me koŋue woxɔnɛ tsoe. Abɔta aɖeke meli woate ŋu asi na ame atsɔ axe mɔ ɖe hepatitis C xɔxɔ nu o. *\n^ mm. 46 Xexea Me Lãmesẽ Habɔbɔ gaɖe nu bubuwo me tso aklãdɔ ŋu le gbegbɔgblɔ geɖewo me le nyatakakadzraɖoƒe si nye www.who.int.\nALE SI WOAXE MƆ BE AKLÃDƆ NAGAKAKA O\nTogbɔ be amewo xɔa aklãdɔ le xexea ƒe akpa sia akpa hã la, ame siwo ŋu wòle hegbe vɔvɔ la dometɔ 78 kloe le alafa me le Asia kple Pasifik ƒukpowo dzi. Le nuto ma ƒe teƒe geɖe la, le ame 10 dome la, dɔa le ame 1 ŋu. Ame siwo ŋu dɔa le le afi ma la dometɔ geɖe xɔe tso wo dada gbɔ le wo dziɣi alo woxɔe le ɖevime to ɖevi siwo ŋu wòle la ƒe ʋu me. Wosia abɔta na vidzĩwo kple ame bubu siwo ate ŋu axɔe bɔbɔe la, ale be woatsɔ axe mɔ be dɔ sia nagakaka o. * Dɔa dzi ɖe kpɔtɔ kura le afi siwo wosi abɔta na amewo le.\n^ mm. 51 Wozãa ʋumenu suesue aɖewo le aklãdɔ ƒe abɔtawo wɔwɔ me ɣeaɖewoɣi. Ame siwo wòaɖe fu na la ate ŋu axlẽ “Nyabiabia Siwo Tso Exlẽlawo Gbɔ,” si dze le Gbetakpɔxɔ, June 15, 2000 tɔ kple October 1, 1994 tɔ me. Àte ŋu akpɔ nyatakaka bubuwo le agbalẽ si nye “Keep Yourselves in God’s Love,” (“Gardez-vous dans l’amour de Dieu”) si Yehowa Ðasefowo ta me.\nDukk Yun kple srɔ̃a kpakple via etɔ̃awo\nƉoe Ɖe Amewo Ɖoe Ɖe Amewo Aklãdɔ—Ewua Ame Vivivi\ng 10/10 axa 12-15


Kpekpeɖeŋu Na Srɔ̃tɔwo—Dzikuléle Ðe Dɔ Me Dzi Ðuɖu | Kpekpeɖeŋu Na Ƒomea\nGBE BUBU Afrikaans Albanian Amerika Tokunɔgbe Amharic Arabic Armenian Australia Tokunɔgbe Bengali Brazil Tokunɔgbe Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Colombia Tokunɔgbe Croatian Czech Danish Dutch Efik Estonian Eŋlisi Eʋegbe Fijian Finland Tokunɔgbe Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kannada Kinyarwanda Kirghiz Kirundi Korea Tokunɔgbe Korean Lingala Lithuanian Macedonian Malagasy Malayalam Maltese Mexico Tokunɔgbe Myanmar Nepali Norwegian Pangasinan Peru Tokunɔgbe Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Thai Tigrinya Tsonga Turkish Twi Ukrainian Vietnamese Xhosa Zulu\nMète ŋu le nya veame alo nu si srɔ̃wò wɔ ɖe ŋuwò la ŋlɔm be o; eƒe nyaawo kple nuwɔnawo tsi susu me na wò ɖikaa. Esia wɔe be ame si nèlɔ̃ tsã la ƒe nu va le dɔ me vem na wò. Edze abe naneke hã meli nàwɔ o wu be nàyi edzi anɔ ame sia si mèlɔ̃ o la gbɔ ene. Ema ɖeɖe na srɔ̃wòa ƒe nu gale dzi kum na wò ɖe edzi.\nKa ɖe edzi be nuwo ate ŋu atrɔ. Gake gbã la, na míadzro nu ʋɛ aɖewo me ku ɖe dzikuléle ɖe dɔ me ŋu.\nDzikuléle ɖe dɔ me daa agba kpekpe aɖe ɖe dzikudolaa dzi si wɔnɛ be metea ŋu ɖea zɔ yia ŋgɔ o\nDzikuléle ɖe dɔ me ate ŋu agblẽ srɔ̃ƒe na wò. Nu ka ta? Elabe enana nɔnɔme siwo nana be srɔ̃ɖeɖe lia ke, abe lɔlɔ̃, kaka ɖe ame nɔewo dzi kple nuteƒewɔwɔ ene meganɔa srɔ̃ɖeɖea me o. Le mɔ aɖe nu la, menye srɔ̃ɖeɖemekuxiwo gbɔe dzikuléle ɖe dɔ me tsona o, ke boŋ srɔ̃ɖeɖemekuxie dzikuléle ɖe dɔ me ŋutɔ hã nye. Eya tae Biblia gblɔ be míaɖe “ameléleɖedɔme kaɖikaɖi” ɖa le mía dome.—Efesotɔwo 4:31.\nNe èléa dziku ɖe dɔ me la, ke èle nu gblẽm le ɖokui- wò ŋu. Dzikuléle ɖe dɔ me le abe tomeƒoƒo na ame ɖokui gake anɔ mɔ kpɔm be ame kemɛa nase vevea ene. Mark Sichel ŋlɔ le eƒe agbalẽ si nye Ƒomekuxiwo Gbɔ Kpɔkpɔ (ele yevugbe me) me be: “Ƒomea me tɔ si nèlé ɖe dɔ me la ya aɖe dzi ɖi bɔkɔɔ anɔ vivi sem na agbea eye ɖewohĩ wò dzikuléle ɖe dɔ mea maɖe fu nɛ kura o.” Nu ka tututue Sichel wɔnɛ? Eɖe eme be: “Dzikuléle ɖe dɔ me gblẽa nu le dzikudola ŋu wu ame si wòlé ɖe dɔ me.”\nDzikuléle ɖe dɔ me le abe tomeƒoƒo na ame ɖokui gake anɔ mɔ kpɔm be ame kemɛa nase vevea ene\nAme ŋutɔ ƒe tiatiae dzikuléle ɖe dɔ me nye. Ame aɖe- wo malɔ̃ ɖe nya sia dzi o. Woagblɔ be, ‘Srɔ̃nyee na meléa dziku ɖe dɔ me.’ Kuxiae nye be nuŋububu alea nana ame tsɔa eƒe susu ɖoa nu si ŋu mate ŋu awɔ naneke le o, si nye ame kemɛa ƒe nuwɔnawo la ŋu. Biblia ya fia nu si to vovo. Egblɔ be: “Ame sia ame nado nu si ye ŋutɔ ƒe dɔwɔwɔ nye la kpɔ.” (Galatiatɔwo 6:4) Míate ŋu akpɔ ŋusẽ ɖe nu si ame bubuwo wɔna alo gblɔna dzi o, gake míate ŋu atia ale si míawɔ nu ɖe woƒe nyawo nui. Menye dzikuléle ɖe dɔ mee nye nyagbɔkpɔnu o.\nLɔ̃ ɖe edzi be ye ŋutɔe tiae be yealé dziku ɖe dɔ me. Ele bɔbɔe be nàbu fɔ srɔ̃wò be eyae na yelé dziku ɖe dɔ me. Gake ɖo ŋku edzi be ame ŋutɔe tianae be yealé dziku ɖe dɔ me. Nenema kee wòle le tsɔtsɔke hã gome. Àte ŋu atiae be yeawɔ ɖe Biblia ƒe aɖaŋuɖoɖo sia dzi be: “Miaƒe dzibibi la naganɔ anyi ɣe naɖo to ɖe edzi o.” (Efesotɔwo 4:26) Ne mielɔ̃na faa tsɔ kea mia nɔewo la, ana miakɔ dɔ me ɖe mia nɔewo ŋu ne miele miaƒe nyawo gbɔ kpɔm.—Biblia ƒe gɔmeɖose: Kolosetɔwo 3:13.\nDzro ɖokuiwò me anukwaretɔe. Biblia lɔ̃ ɖe edzi be ame aɖewo nye ‘dɔmedzoetɔwo kple dzikutɔwo.’ (Lododowo 29:22) Alea wò hã nèlea? Bia ɖokuiwò be: ‘Ðe dzi kuam helĩhelĩa? Ðe medoa dziku kabakaba? Ðe metsɔa nya suewo wɔa nya gãwoea?’ Biblia gblɔ be “ame si hea nya xoxo ɖe go la, klãa xɔlɔ̃wo dome.” (Lododowo 17:9; Nyagblɔla 7:9) Esia ate ŋu adzɔ le srɔ̃ɖeɖe hã me. Eya ta ne èléa dziku ɖe dɔ me la, bia ɖokuiwò be, ‘Ðe wòahiã be magagbɔ dzi ɖi na srɔ̃nye geɖe wua?’—Biblia ƒe gɔmeɖose 1 Petro 4:8.\nTso nya me le nu si le vevie wu la ŋu. Biblia gblɔ be “ɖoɖoeziɣi li, eye nuƒoɣi li.” (Nyagblɔla 3:7) Mehiã be miaƒo nu tso agɔ ɖe sia ɖe si srɔ̃wò dze le dziwò la ŋu o; ɣeaɖewoɣi la, ɖeko wòle be ‘nàde ŋugble le dzi me le wò aba dzi, eye nàzi ɖoɖoe.’ (Psalmo 4:5) Ne èkpɔe be ehiã be yewoaƒo nu tso masɔmasɔ aɖe ŋu godoo la, ke lala dzikua nu nafa gbɔ. Srɔ̃nyɔnu aɖe si ŋkɔe nye Beatriz gblɔ be: “Ne dzi kum ɖe srɔ̃nye ŋu la, medzea agbagba be mana be dzikua nu nafa gbã. Ɣeaɖewoɣi la, meva kpɔnɛ be nu siwo na medo dzikua menye nya gã aɖeke hafi o. Eye esia wɔnɛ be metea ŋu ƒoa nu na srɔ̃nye bubutɔe.”—Biblia ƒe gɔmeɖose Lododowo 19:11.\nSe nu si “tsɔtsɔke” fia la gɔme. Gbegbɔgblɔ gbãtɔ me nya si gɔme woɖena ɣeaɖewoɣi le Biblia me be “tsɔtsɔke” la fiana asiɖeɖe le nya ŋu. Eya ta tsɔtsɔke mebia be nàbu agɔ si srɔ̃wòa dze le dziwò la nu tsɛ alo awɔ abe ɖe medze agɔ le dziwò kura ene o; ke boŋ nu si wòbiae nye be nàɖe asi le nyaa ŋu esi nènyae be dzikuléle ɖe dɔ me ate ŋu agblẽ nu le wò lãmesẽ kple wò srɔ̃ɖeɖe ŋu wu agɔ si srɔ̃wòa dze le dziwò ta.\n“Ame si gbɔa dzi blewu la, nunyalae, eye bubu wònye nɛ, nenye be, eɖe kɔ ɖa le dzidada ŋu.”—Lododowo 19:11.\nTE MƆNU SIAWO KPƆ\nLe kwasiɖa si gbɔna me la, de dzesi nɔnɔme nyui etɔ̃ le srɔ̃wò ŋu. Ŋlɔ wo da ɖi le kwasiɖa ƒe nuwuwu eye nàgblɔ nu si tae nèkpɔa ŋudzedze ɖe nɔnɔme nyui mawo ŋu na srɔ̃wòa. Ne wò susu le eƒe nɔnɔme nyuiwo ŋu la, ana nàƒo asa na dzikuléle ɖe dɔ me.\nƉoe Ɖe Amewo Ɖoe Ɖe Amewo Ale Si Nàdzudzɔ Dzikuléle Ðe Dɔ Me


Suspenderet ad Satus menu?\nke boŋ la miaŋlɔ na wo bena, woatsri trɔ̃wo ƒe ɖiƒoƒo kple ahasiwɔwɔ kple lã tsiʋumewo kpakple ʋu.\n1 Korintotɔwo 6:18-19\n Misi le ahasiwɔwɔ nu! Nuvɔ̃ sia nuvɔ̃, si ame wɔna la, menye eƒe ŋutilã me wòle o, ke ahasiwɔla wɔa vɔ̃ ɖe ye ŋutɔ ƒe ŋutilã ŋuti. Alo ɖe mienyae bena, miaƒe ŋutilã la Gbɔgbɔ kɔkɔe, si le nua me, si miexɔ tso Mawu gbɔ la ƒe xɔ wònye, eye míenye mia ɖokui to oa?\n Le nusiawo megbe la eƒe aƒetɔ srɔ̃ nɔa ahiãmoe ɖom ɖe Yosef ŋu, eye wògblɔ bena: Va mlɔ gbɔnye. Ke egbe, eye wògblɔ na eƒe aƒetɔ srɔ̃ bena: Kpɔ ɖa, nye aƒetɔ megatsɔ ɖeke le aƒea ƒe nya me o, eye wòtsɔ eƒe nuwo katã ɖe asi nam. Amea ɖeke meɖe nunye le aƒe sia me o, eye womeɖe naneke le eme nam o, negbe wò ko, elabena srɔ̃a nènye. Aleke gɔ̃ mawɔ vɔ̃ gã sia, eye mada vo ɖe Mawu ŋuti mahã? Eye wonɔa nya sia gblɔm na Yosef ŋkeke sia ŋkeke, ke melɔ̃ be, yeamlɔ egbɔ, eye yeade asi eŋu o.


Nu Si Tae Tsɔtsrɔ̃ Ava | Yesu Ƒe Agbemeŋutinya\nGBE BUBU Alur Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik Estonian Eŋlisi Eʋegbe Fijian Fon Franse Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Macedonian Macua Malagasy Malay Maltese Mauritian Creole Maya Moore Myanmar Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tshiluba Turkish Turkmen Tuvaluan Twi Tzotzil Ukrainian Uruund Uzbek Vietnamese Wallisian Waray-Waray\nNu Si Tae Tsɔtsrɔ̃ Ava\nYESU GBLƆ NUFIAME SI LE AFƆKU EVE AÐEWO ME\nEDA GBE LE NYƆNU NUWƆAMETƆ AÐE ŊU LE SABAT DZI\nYesu to mɔ vovovowo dzi dze agbagba be yeade dzi ƒo na ameawo be woabu ƒomedodo si le wo kple Mawu dome la ŋu. Esi wòdo go le Farisitɔ aɖe ƒe me heɖo dze kple amehawo megbe la, mɔnukpɔkpɔ bubu gaʋu ɖi nɛ be wòawɔ esia.\nAmeawo dometɔ aɖewo ƒo nu tso afɔku aɖe si dzɔ la ŋu. Woƒo nu tso ale si “[Roma Nutodziɖula Pontio] Pilato wu Galileatɔ aɖewo siwo nɔ vɔ sam eye wòtsɔ woƒe ʋu tsaka woƒe vɔsalãwo” la ŋu nɛ. (Luka 13:1) Woƒe nyaa gɔme ɖe?\nÐewohĩ Galileatɔ siawoe nye ame siwo wowu esime Yudatɔ akpe geɖe tsi tsitre ɖe ale si Pilato ɖe ga tso gbedoxɔmenudzɔɖakawo me tsɔ ɖe tsimɔ be tsi nato eme ava Yerusalem la ŋu. Anɔ eme be gbedoxɔa dzi kpɔlawoe kpe ɖe Pilato ŋu hafi eƒe asi te ŋu su gaa dzi. Ame siwo nɔ afɔku sia ŋu nya gblɔm na Yesu la anya susui be Galileatɔ mawo ƒe nu vɔ̃ɖi wɔwɔwo tae afɔku ma dzɔ ɖe wo dzi ɖo. Gake Yesu melɔ̃ ɖe edzi o.\nEbia wo be: “Ðe miesusu be Galileatɔ siawo nye nu vɔ̃ wɔlawo wu Galileatɔ bubuawo le esi nu sia dzɔ ɖe wo dzi ta?” Eɖo eŋu be gbeɖe. Gake ezã nudzɔdzɔ sia tsɔ xlɔ̃ nu Yudatɔwo be: “Ne mietrɔ dzi me o la, woatsrɔ̃ mi katã nenema ke.” (Luka 13:2, 3) Azɔ Yesu gaƒo nu tso afɔku bubu aɖe si dzɔ eteƒe medidi o si anya dzɔ esime wonɔ tsimɔa ɖem la ŋu hebia be:\n“Ðe miesusu be ame wuienyi siwo dzi Siloam-mɔ́ la mu dze woku la, woawoe ɖi fɔ wu Yerusalemtɔ bubuawo katã mahã?” (Luka 13:4) Amehawo anya susui be nu gbegblẽ aɖee ameawo wɔ tae woku ɖo. Yesu melɔ̃ ɖe susu ma hã dzi o. Enyae be “azãgbe kple nuɖiɖeame” li eye anye be esia gbɔe afɔku sia hã tso. (Nyagblɔla 9:11) Ke hã ele be amewo nasrɔ̃ nu tso nudzɔdzɔ ma me. Eya ta Yesu gblɔ be: “Ne mietrɔ dzi me o la, woatsrɔ̃ mi katã nenema ke.” (Luka 13:5) Gake nu ka tae wòle gbe tem ɖe nufiame sia dzi alea gbegbe ɖo?\nAfi si wòɖo na eƒe subɔsubɔdɔa tae, eya ta ewɔ kpɔɖeŋu aɖe ale: “Ame aɖe do gboti ɖe eƒe waingble me, eye wòva di kutsetse le edzi, ke mekpɔ ɖeke o. Eye wògblɔ na waingbledela la be, ‘Ƒe etɔ̃ sɔŋ ye nye esi meva dia kutsetse le gboti sia dzi, ke nyemekpɔa ɖeke le edzi o. Lãe ƒu anyi! Nu ka ŋuti wòaxɔ anyigba la dzodzro?’ Eɖo eŋu nɛ be, ‘Aƒetɔ, na wòaganɔ anyi ƒe ɖeka kpɔ, ne maɖe do aƒo xlãe ahado aɖu ɖe ete. Ne eva tse le etsɔme la, enyo; ke ne mele nenema o la, nàlãe aƒu anyi.’”—Luka 13:6-9.\nYesu dze agbagba ƒe etɔ̃ kple edzivɔ sɔŋ be yeakpe ɖe Yudatɔwo ŋu woatu xɔse ɖo. Gake ame ʋɛ aɖewo koe zu eƒe nusrɔ̃lawo, eye wole abe kutsetse si do tso eƒe agbagbadzedzewo me ene. Azɔ le eƒe subɔsubɔdɔa ƒe ƒe enelia me la, egale eƒe agbagbadzedzewo dzim ɖe edzi. Etsɔ ale si wòɖe gbeƒã hefia nu Yudatɔwo le Yudea kple Perea la sɔ kple ale si woɖea do ƒoa xlã gboti hedoa aɖu ɖe ete. Nu kae do tso eme? Yudatɔ ʋɛ aɖewo koe trɔ dzi me. Gake dukɔ bliboa gbe dzimetɔtrɔ eye fifia wodze na tsɔtsrɔ̃.\nAle si ame akpa gãtɔ gbe be yewomatrɔ dzi me o la gadze ƒãa le ɣeyiɣi kpui aɖe megbe le Sabat aɖe dzi. Yesu le nu fiam le ƒuƒoƒe aɖe. Ekpɔ nyɔnu aɖe si gbɔgbɔ vɔ̃wo le fu wɔmee eye wona wòxa gobaa ƒe 18 sɔŋue nye ema. Nyɔnua ƒe nu wɔ nublanui na Yesu wògblɔ nɛ be: “Nyɔnu, wotu ka wò tso wò dɔléle la me.” (Luka 13:12) Yesu da eƒe asi ɖe nyɔnua dzi, eye wòdzɔ enumake hede asi Mawu kafukafu me.\nEsia ve dɔme na ƒuƒoƒea dzi kpɔla wògblɔ be: “Ŋkeke adee li, siwo dzi wòle be ame nawɔ dɔ le, eya ta miva ne woada gbe le mia ŋu le ŋkeke mawo dzi, ke menye le Sabat la dzi o.” (Luka 13:14) Ƒuƒoƒea dzi kpɔla la lɔ̃ ɖe edzi be ŋusẽ le Yesu si be wòayɔ dɔ amewo, gake enɔ fɔ bum ameawo be wova le Sabat dzi be woayɔ dɔ yewo! Yesu ɖo eŋu kple nya sia si me susu le be: “Alakpanuwɔlawo, ɖe mia dometɔ ɖe sia ɖe meɖea ka eƒe nyitsu alo eƒe tedzi le lãkpo me le Sabat dzi, eye wòkplɔnɛ yia tsinoƒe oa? Ðe ɣeyiɣi mede be woaɖe ka nyɔnu sia, si nye Abraham vi, eye Satana blae ƒe wuienyi sɔŋ la le Sabat ŋkeke dzi oa?”—Luka 13:15, 16.\nŊu kpe tsitretsiɖeŋulaawo, gake ameha la tso aseye le nukunu gã siwo wokpɔ Yesu wòle wɔwɔm la ta. Esia na Yesu gagblɔ Fiaɖuƒea ŋuti lododo eve siwo nye nyagblɔɖi siwo wònɔ tɔdziʋu aɖe me gblɔ va yi le Galilea-ƒua dzi la ake.—Mateo 13:31-33; Luka 13:18-21.\nAfɔku eve kawoe Yesu zã tsɔ xlɔ̃ nu amewo, eye nufiame kae le eme?\nAleke gboti matseku la ŋuti kpɔɖeŋua ɖe nɔnɔme si me Yuda dukɔa nɔ la fiae?\nNu ka ŋue ƒuƒoƒea dzi kpɔla ƒo nu tsi tre ɖo, gake aleke Yesu klo nu le ŋutsua ƒe alakpanuwɔwɔ dzi?


Zakariya 11 | Biblia Le Internet Dzi | Xexe Yeye Gɔmeɖeɖe\nNu si do tso eme esi wogbe Mawu ƒe alẽkplɔla vavã la (1-17)\n“Kplɔ alẽ siwo woɖo na wuwu la” (4)\nAtikplɔ eve: Nyonyo kple Ðekawɔwɔ (7)\nAlẽkplɔla ƒe fetu: klosalo blaetɔ̃ (12)\nWotsɔ ga la ƒu gbe ɖe nudzraɖoƒe (13)\n11 “Oo Lebanon, ʋu wò ʋɔtruwo,Ne dzo nafiã wò sedertiwo. 2 Oo sesewu, fa avi, elabena sederti mu;Elabena wotsrɔ̃ ati gãwo! Mi, Basan logotiwo, mifa avi,Elabena avetsu la megali o! 3 Mise ɖa! Lãkplɔviwo le avi fam,Elabena wogblẽ woƒe lãnyiƒe nyui la dome. Mise ɖa! Dzataviwo* le xɔxlɔ̃m,Elabena wotsrɔ̃ ave dodo siwo le Yordan ŋu la keŋ. 4 “Ale Yehowa, nye Mawu, gblɔe nye esi: ‘Kplɔ alẽ siwo woɖo na wuwu la,+ 5 elabena wo ƒlelawo wua wo,+ evɔ womebua fɔ wo o. Eye wo dzralawo+ le gbɔgblɔm be, “Woakafu Yehowa, elabena mezu kesinɔtɔ.” Wo kplɔlawo ƒe dɔme metrɔ ɖe wo ŋu o.’+ 6 “‘Nyemagakpɔ nublanui na anyigba la dzi nɔlawo azɔ o,’ Yehowa ye gblɔe. ‘Eya ta matsɔ ame sia ame ade asi na ehavi, kple eƒe fia, eye woagblẽ anyigba la, eye nyemaɖe wo le wo si me o.’” 7 Menyi alẽ siwo woɖo na wuwu la,+ le miaƒe nyonyo ta, Oo, alẽ siwo le fu kpem. Metsɔ atikplɔ eve. Meyɔ ɖeka be Nyonyo, eye meyɔ evelia be Ðekawɔwɔ,+ eye meyi alẽawo kpɔkplɔ dzi. 8 Emegbe meɖe lãkplɔvi etɔ̃ ɖa le dzinu ɖeka me, elabena nyemegbɔ dzi ɖi* na wo o, eye woawo hã wolé fum.* 9 Eye megblɔ be: “Nyemegale mia kplɔ ge o. Esi be yeaku la, neku faa. Esi be yeatsrɔ̃ la, netsrɔ̃ faa. Ke esiwo susɔ la neɖu wo nɔewo ƒe lã.” 10 Eya ta metsɔ nye atikplɔ si nye Nyonyo,+ eye meŋee, ne matu nu, si mebla kple dukɔwo katã la. 11 Eya ta metui gbe ma gbe, eye alẽ siwo wowɔ fui, siwo nɔ kpɔyem la, va dze sii be Yehowa ƒe nyae wònye. 12 Eye megblɔ na wo be: “Ne edze mia ŋu la, ekema mina nye fetum; ke ne medze mia ŋu o la, ekema midzudzɔ.” Ale wotsɔ* klosalo blaetɔ̃+ xe fe nam. 13 Eye Yehowa gblɔ nam be: “Fetu gã sia si woawo wokpɔ be edze nam la, tsɔe ƒu gbe ɖe nudzraɖoƒe la.”+ Eya ta metsɔ klosalo blaetɔ̃ la ƒu gbe ɖe Yehowa ƒe aƒe la ƒe nudzraɖoƒe+ la. 14 Emegbe meŋe nye atikplɔ evelia, si nye Ðekawɔwɔ,+ ne magblẽ Yuda kple Israel ƒe nɔviwɔwɔ la me.+ 15 Eye Yehowa gblɔ nam be: “Gatsɔ lãkplɔvi yakame la ƒe lãkplɔnuwo.+ 16 Elabena mana lãkplɔvi aɖe nado le anyigba la dzi. Matsɔ ɖeke le eme na alẽ siwo le tsɔtsrɔ̃m la o.+ Madi alẽviawo o, eye mada gbe le alẽ siwo xɔ abi la ŋu o.+ Mana nuɖuɖu esiwo le sesĩe la o,+ ke aɖu esiwo da ami ƒe lã, eye wòatú alẽawo ƒe afɔkliwo ɖa.+ 17 Baba na nye lãkplɔvi maɖinu,+ si gblẽ alẽawo ɖi!+ Yi adze eƒe alɔ kple eƒe ɖusiŋku dzi. Eƒe alɔ aku ɖe eŋu,Eye eƒe ɖusiŋku agbã* keŋkeŋ.”\n^ Alo, “nye luʋɔ megbɔ dzi ɖi.”\n^ Alo, “woƒe luʋɔ lé fum.”\n^ Egɔmeɖeɖe tẽe, “woda.”\n^ Egɔmeɖeɖe tẽe, “ɖusimeŋku dzi atsyɔ.”


1 YOHANES 2 AKP - Wũ mabi ɖɔɛse, nto lotsɛrɛ ɔko gɔgbe - Bible Search\n1 YOHANES 1 1 YOHANES 3\nYesu Kristo Nɖe Bo Buaidze.\n1Wũ mabi ɖɔɛse, nto lotsɛrɛ ɔko gɔgbe lotã mi sɔ si miibabara ikpi, ɣɛɛ si ɔrere ɔbara ikpi ne, boba ngɔ nsɛ ɔtã Ɣaa iti i bo kanya gɔ ɔ̃ nɖe Yesu Kristo gɔ nɖe ɔturi bɔlɔlɔa. 2Fiɛ Kristo mɔmɔ nɖe ngɔ iso bosɛ bona bo akpi kasukatsɛ, fiɛ iiɖe bo are kere, ɣɛɛ kayiiso maturi ɔɖuɖu.\n3Si boto bobara i Ɣaa mmara iso ne, iyɔ ite sekelee sɔ boɣe wũ. 4Si ɔrere ɔɣɛ sɔ ɔɣe wũ, ɣɛɛ ɔ̃isɛ ɔbara i ɔ̃ mmara iso ne, ladze i ɔnyiiɔ ɖe, fiɛ ɔnukuare na i ɔ̃ ame. 5Ɣɛɛ ngɔ nsɛ ɔmɔɛ̃ ɔ̃ itɔ̃me ɔla ne, ɔ̃ kuɖɔɛ gɔ ɔba ɔtã Ɣaa ɔyi gbaã. Nnɛ boabara fiɛ boatsue sɔ bopia i ɔ̃ ame ngbe ne. 6Ɔbiara gɔ loaɣɛ sɔ ɔpia i Ɣaa ame ne, ikote sɔ ɔ̃asɛ ngbã lɛ kumɛgɔ i Yesu Kristo ɔsɛ.\nMisɛ Ngbã I Ikpawaĩ Ame.\n7Wũ manyii ɖɔɛse, nnɛ loto lotsɛrɛ losese mi ngbe ne, iiɖe mmara ɣɛtɛ miɖe, ɣɛɛ mikuere mɛ mpia ta karɔ̃kasɛkɔ̃ miɖe. Mmara kuere mɛgbe nɖe itɔ̃me nɛ miɔnɔ koko ne. 8Ɣɛɛ gbaã ne, mmara mɛ loto lotsɛrɛ losese mi ngbe ne, miɣɛtɛ miɖe, fiɛ ɔnukuare gɔ mpia i me ame sɛ ɔte so i Kristo gu bo ame ɔɖuɖu. Alasɔ idududu kato ife iro fiɛ ikpawaĩ mɔmɔ ka ito ifiɛ koko.\n9Ɔbiara gɔ nsɛ ɔɣɛ sɔ ɔpia i ikpawaĩ ame fiɛ ɔtsiri ɔ̃ ɔnyii ne, ɔkpese ɔpia i idududu ame ipɛ i kiniɔ. 10Ngɔ nsɛ ɔɖɔɛ ɔ̃ ɔnyii ne, ikpawaĩ ame ɔsɛ, fiɛ kuira na gɔ iatã ɔbo i ikpi ame. 11Ɣɛɛ ɔbiara gɔ lotsiri ɔ̃ ɔnyii ne, ɔpia i idududu ame. Idududu ame iɖe ɔsɛ, ne ɔso ɔ̃isɛ ɔtsue ngbegɔ ɔsɛ ala idududu ɔbiɛ wũ anɔmi.\n12Wũ mabi ɖɔɛse, nto lotsɛrɛ ɔko gɔgbe lotã mi alasɔ Ɣaa ɔɔsu mi akpi ɔtsɛ i Kristo iti.\n13Mase, nto lotsɛrɛ losese mi alasɔ miɣe Kristo gɔ mpia ta karɔ̃kasɛkɔ̃. Nto lotsɛrɛ losese mi maporoporoi alasɔ miɔɖe Tsirise iso.\n14Wũ mabi, nto lotsɛrɛ losese mi alasɔ miɣe Bo Ɔse. Mase, loto lotsɛrɛ losese mi alasɔ miɣe Kristo gɔ mpia ta karɔ̃kasɛkɔ̃. Maporoporoi nto lotsɛrɛ losese mi, alasɔ miba ɔle, ana ne, Ɣaa itɔ̃me pia i mi ame fiɛ miɔɖe Tsirise iso.\n15Midaaɖɔɛ kayiiso ɣee ira biara nɛ nɖe kayiiso ire alasɔ si mito miɖɔɛ kayiiso ne, iyɔ miito miɖɔɛ Bo Ɔse. 16Alasɔ ara wa ɔɖuɖu mpia i kayiiso, ara nyanyarĩa wa i maturi ɔtere masiai, nwa i maturi sɛ manyɔ fiɛ asɛ akpɛ̃ ma ɔkã gu nwa iso i maturi sɛ makɔlɛ so kato ɔɖuɖu iibɔrɛ i Bo Ɔse kɔrɛ, ɣɛɛ kayiiso abɔrɛ. 17Kayiiso gu kã ara wa ɔɖuɖu nsɛ akpɛ̃ maturi ɔkã ɔwi ka ɔto ɔfe, ɣɛɛ ngɔ nsɛ ɔbara Ɣaa kuɖɔɛ to ɔ̃asɛ ngbã daaro daaro.\nNgɔ Nɖe Kristo Ɔ̃ Tsirise Gbaã\n18Wũ mabi, kayiiso kawirikɔ̃ ɔɔro ɔɣo! Miɣe sɔ Kristo ɔ̃ Tsirise to ɔ̃aba, fiɛ kiniɔ ne, Kristo matsirise gbodzoo ɔɔba gɔ ito ite sɔ kawirikɔ̃ ɔɔbore kabo. 19Gbaã ne, iiɖe bo ndɛ̃ maturi maɖe, ne ɔso fiɛ mabɔrɛ i bo ame ne. Si bo ndɛ̃ maturi maɖe gbaã ne, tee makpese mapia i bo ndɛ̃. Ɣɛɛ mabɔrɛ i bo ndɛ̃ si ite sekelee sɔ ma kuwɛ̃ iiɖe bo ndɛ̃ ɔwɛ̃.\n20Ɣɛɛ Kristo ɔfedza Siwarã Bielea ɔfere mi iso, ne ɔso mi ɔɖuɖu ɣe ɔnukuare. 21Iiɖe gɔ miiɣe ɔnukuare ɔso loto lotsɛrɛ mi ɔko gɔgbe, ɣɛɛ ala kumɛgɔ miɣe ɔnukuare fiɛ miɣe sekelee sɔ sila kusiwɛ̃ iiɖe Itɔ̃me Bielea.\n22Nna kowũ nɖe ladze? Ɔ̃ nɖe ngɔ nsɛ ɔɣɛ sɔ iiɖe Yesu nɖe Kristo gɔ Ɣaa ɔsɔla nnɔĩ. Ɔ̃ gɔmɔ nɖe Kristo ɔ̃ tsirise ne. Ɔ̃ ɔɖe losɛ̃ Ɔbi gu Ɔse ɔɖuɖu ne. 23Ɔbiara gɔ losɛ̃ Ɔbi ne, ɔsɛ̃ Ɣaa ana, fiɛ ɔbiara gɔ lofɔ Ɔbi ne, ɔfɔ Ɔse ana.\n24Minyɔ kukaakɔ sɔ nnɛ minɔ ta karɔ̃kasɛkɔ̃ aawe i mi ame. Si mibara ngbɔ ne, iyɔ mito miawe i sinyii ame ku Ɔse gu Ɔbi inyɔ. 25Kristo ne, ngbã mɛ nna katui miɖe ɔɣɛ ɔsɛ sɔ ɔ̃atã bo.\n26Mma nto mabie sɔ maakɔ mi mayura ɔso fiɛ loto lotsɛrɛ ɔko gɔgbe losese mi. 27Ɣɛɛ mi ne, Kristo Siwarã dzɛ mifɔ mibɔrɛgu i ɔ̃ kɔrɛ pia i mi ame. Ne ɔso miibabie kuwɛ̃ sɔ ɔte mi ara ala kumɛgɔ ɔ̃ Siwarã dzɛgbe to site mi ira biara i ɔnukuare ame fiɛ iiɖe sila Siwarã siɖe ɔso. Mikɛlɛgu i katɔ̃ i sɛ̃ ara ite ame miwe i ɔ̃ ame.\nƔaa Mabi Boɖe\n28Wũ mabi ɖɔɛse, mikɛlɛgu i katɔ̃ miwe i ɔ̃ ame sɔ si ɔwi gɔ ɔɖusi ɔbɔrɛ ne, boawo ɔya i ɔ̃ katɔ̃ ku katetere fiɛ kunuarɛ iibakpɛ̃ bo. 29Si miɣe sɔ Kristo ɖe ɔturi bɔlɔlɔa ne, ikote sɔ miatsue sɔ ɔbiara gɔ nsɛ ɔbara sibɔlɔlɔ ara ne, Ɣaa ɔbi ɔɖe lɛ Kristo.


Ezra 10 | Biblia Le Internet Dzi | Xexe Yeye Gɔmeɖeɖe\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Australia Tokunɔgbe Austria Tokunɔgbe Azerbaijani Azerbaijani (Cyrillic) Bislama Brazil Tokunɔgbe Britain Tokunɔgbe Bulgarian Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatian Cuba Tokunɔgbe Czech Danish Dutch Ecuador Tokunɔgbe Efik El Salvador Tokunɔgbe Estonian Eŋlisi Eʋegbe Fijian Finnish Franse Ga Galician Georgian German Germany Tokunɔgbe Greece Tokunɔgbe Greek Guarani Guatemala Tokunɔgbe Gun Haitian Creole Hebrew Hiligaynon Hindi Honduras Tokunɔgbe Hungarian Hungary Tokunɔgbe Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Japan Tokunɔgbe Japanese Kazakh Kenya Tokunɔgbe Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kosraean Latvian Lingala Lithuanian Luganda Luo Luvale Macedonian Madagascar Tokunɔgbe Malagasy Malay Malayalam Maltese Maya Mexico Tokunɔgbe Mozambique Tokunɔgbe Myanmar Navajo Nepali Netherlands Tokunɔgbe New Zealand Tokunɔgbe Nicaragua Tokunɔgbe Nigeria Tokunɔgbe Norwegian Nzema Oromo Ossetian Otetela Panama Tokunɔgbe Pangasinan Paraguay Tokunɔgbe Pennsylvania German Persian Peru Tokunɔgbe Philippines Tokunɔgbe Poland Tokunɔgbe Polish Portugal Tokunɔgbe Portuguese Portuguese (Portugal) Quebec Tokunɔgbe Quechua (Ancash) Quechua (Ayacucho) Quechua (Huallaga Huánuco) Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovakia Tokunɔgbe Slovenian South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Taiwan Tokunɔgbe Tamil Tatar Telugu Tetun Dili Thai Thailand Tokunɔgbe Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Waray-Waray Xavante Xhosa Yoruba Zambia Tokunɔgbe Zimbabwe Tokunɔgbe Zulu\nWobla nu be yewoaɖe yewo ɖokui ɖa tso dutanyɔnuawo ŋu (1-14)\nWoɖe asi le dutanyɔnuawo ŋu (15-44)\n10 Esi Ezra nɔ gbea dom ɖa,+ eye wònɔ eɖokui me ʋum, nɔ avi fam hetsyɔ akɔ anyi ɖe Mawu vavã la ƒe aƒe la ŋgɔ la, Israel-viwo ƒe ha gã aɖe, si me tɔwo nye ŋutsuwo, nyɔnuwo kple ɖeviwo, va ƒo ƒu ɖe egbɔ, eye dukɔ la nɔ avi fam vevie. 2 Eye Sekaniya, Yehiel+ vi, si tso Elam+ viwo dome gblɔ na Ezra be: “Míawo la, míewɔ nuteƒe na mía Mawu la o, elabena míeɖe dutanyɔnuwo* tso anyigba la dzi dukɔwo dome.+ Gake mɔkpɔkpɔ gali na Israel le esia ŋuti. 3 Azɔ mina míabla nu kple mía Mawu la,+ ne míaɖe nyɔnuawo katã kple vi siwo wodzi la ɖa, le Yehowa kple ame siwo dea bubu* mía Mawu ƒe sedede la ŋu la ƒe mɔfiafia nu.+ Mina míawɔ ɖe Sea dzi. 4 Tso, elabena wò dɔdeasie, eye míele megbe na wò. Sẽ ŋu, eye nàwɔe.” 5 Ale Ezra tso, eye wòna tatɔ, siwo tso nunɔla Lewi viwo kple Israel blibo la katã dome la ka atam be yewoawɔ ɖe nya sia dzi.+ Ale woka atam. 6 Azɔ Ezra tso le Mawu vavã la ƒe aƒe la ŋgɔ, eye wòyi Yehohanan, Eliyasib vi, ƒe xɔ* me. Esi wòyi afi ma la, meɖu nu alo no tsi hã o, elabena ele nu xam le aboyomeawo ƒe nuteƒemawɔmawɔ la ŋuti.+ 7 Azɔ wona woɖe gbeƒã le Yuda kple Yerusalem blibo la be aboyomeawo katã nava ƒo ƒu ɖe Yerusalem; 8 eye ame si mava le ŋkeke etɔ̃ me abe ale si amegãwo kple ametsitsiawo ɖoe ene o la, woaɖo asi eƒe nunɔamesiwo katã dzi, eye woaɖe eya ŋutɔ ɖa le aboyomeawo ƒe ha la me.+ 9 Eya ta Yuda kple Benyamin ŋutsuwo katã va ƒo ƒu ɖe Yerusalem le ŋkeke etɔ̃ me le ɣleti asiekelia ƒe ŋkeke blaevelia dzi. Dukɔ blibo la katã bɔbɔ nɔ Mawu vavã la ƒe aƒe la ƒe xɔxɔnu, eye wole ƒoƒom kpakpakpa le nya si do mo ɖa kple tsidzadza gã la ta. 10 Eye nunɔla Ezra tso hegblɔ na wo be: “Miewɔ nuteƒe o, elabena mieɖe dutanyɔnuwo,+ eye miena Israel ƒe fɔɖiɖi dzi ɖe edzi. 11 Azɔ miʋu mia ɖokuiwo me na Yehowa, mia tɔgbuiwo ƒe Mawu la, eye miwɔ eƒe lɔlɔ̃nu. Miɖe mia ɖokuiwo ɖa tso anyigba la dzi dukɔwo kple dutanyɔnu siawo ŋu.”+ 12 Eye ha blibo la katã gblɔ kple gbe sesẽ be: “Míelɔ̃ be míawɔ nya si nègblɔ la dzi pɛpɛpɛ. 13 Ke hã dukɔ la sɔ gbɔ, eye wònye tsidzaɣi. Manya wɔ be woatɔ ɖe xexe o, eye menye ŋkeke ɖeka alo eve ƒe dɔe o, elabena míaƒe aglãdzedzea nu sẽ ŋutɔ le nya sia me. 14 Eya ta míeɖe kuku, mina míaƒe amegãwo nanɔ ha blibo la teƒe;+ eye ame siwo katã le míaƒe duwo me, siwo ɖe dutanyɔnuwo la nava le ɣeyiɣi ɖoɖiawo dzi, eye du sia du ƒe ametsitsiwo kple eƒe ʋɔnudrɔ̃lawo nava kpli wo, va se ɖe esime míana mía Mawu ƒe dɔmedzoe helĩhelĩ si wòdo ɖe mía ŋu la nu nafa le nya sia me.” 15 Gake Yonatan, Asahel vi kple Yahzeya, Tikva vi, tsi tsitre ɖe nya sia ŋu; eye Mesulam kple Sabetai,+ siwo nye Lewi viwo de wo dzi. 16 Ke aboyometsolawo wɔ nu si dzi woda asi ɖo; eye nunɔla Ezra kple tatɔ siwo le wo fofowo ƒe aƒekɔawo nu siwo katã ƒe ŋkɔwo woyɔ ɖekaɖeka la, ɖeɖe va ƒo ƒu le ɣleti ewolia ƒe ŋkeke gbãtɔ dzi ne woagalé ŋku ɖe nya la ŋu; 17 eye kaka ɣleti gbãtɔ ƒe ŋkeke gbãtɔ naɖo la, wokpɔ ŋutsu siwo katã ɖe dutanyɔnuwo ƒe nya la gbɔ vɔ. 18 Eye wokpɔ be nunɔlawo ƒe vi aɖewo hã ɖe dutanyɔnuwo:+ ame siwo tso Yesua,+ Yehozadak vi, ƒe viwo kple nɔviawo domee nye Maaseya, Eliezer, Yarib kple Gedaliya. 19 Gake wodo ŋugbe* be yewoaɖe asi le yewo srɔ̃wo ŋu, eye esi yewoɖi fɔ ta la, yewoana agbo ɖeka ɖe yewoƒe fɔɖiɖi la ta.+ 20 Ame siwo tso Imer+ viwo domee nye Hanani kple Zebadiya; 21 ame siwo tso Harim+ viwo domee nye Maaseya, Eliya, Semaya, Yehiel kple Uziya; 22 ame siwo tso Pashur+ viwo domee nye Elioenai, Maaseya, Ismael, Netanel, Yozabad kple Eleasa. 23 Ame siwo tso Lewi viwo domee nye Yozabad, Simei kple Kelaya (si wogayɔna be Kelita), Petahiya, Yuda kple Eliezer; 24 ame si tso hadzilawo domee nye Eliyasib; ame siwo tso agbonudzɔlawo domee nye Salum, Telem kple Uri. 25 Ame siwo tso Paros+ viwo dome le Israel ye nye Ramiya, Yiziya, Malkiya, Miyamin, Eleazar, Malkiya kple Benaya; 26 ame siwo tso Elam+ viwo domee nye Mataniya, Zakariya, Yehiel,+ Abdi, Yeremot kple Eliya; 27 ame siwo tso Zatu+ viwo domee nye Elioenai, Eliyasib, Mataniya, Yeremot, Zabad kple Aziza; 28 ame siwo tso Bebai+ viwo domee nye Yehohanan, Hananiya, Zabai, kple Atlai; 29 ame siwo tso Bani viwo domee nye Mesulam, Maluk, Adaya, Yasub, Seal kple Yeremot; 30 ame siwo tso Pahat-Moab+ viwo domee nye Adna, Kelal, Benaya, Maaseya, Mataniya, Bezalel, Binui kple Manase; 31 ame siwo tso Harim+ viwo domee nye Eliezer, Yisiya, Malkiya,+ Semaya, Simeon, 32 Benyamin, Maluk kple Semariya; 33 ame siwo tso Hasum+ viwo domee nye Matenai, Matata, Zabad, Elifelet, Yeremai, Manase kple Simei; 34 ame siwo tso Bani viwo domee nye Maadai, Amram, Uel, 35 Benaya, Bedeya, Keluhi, 36 Wania, Meremot, Eliyasib, 37 Mataniya, Matenai kple Yaasu; 38 ame siwo tso Binui viwo domee nye Simei, 39 Selemiya, Natan, Adaya, 40 Maknadbai, Sasai, Sarai, 41 Azarel, Selemiya, Semariya, 42 Salum, Amariya kple Yosef; 43 ame siwo tso Nebo viwo domee nye Yeiel, Matitiya, Zabad, Zebina, Yadai, Yoel kple Benaya. 44 Ame siawo katã ɖe dutanyɔnuwo,+ eye woɖe asi le nyɔnuawo kple wo viwo ŋu.+\n^ Alo, “míekplɔ dutanyɔnuwo va míaƒe aƒewo me.”\n^ Egɔmeɖeɖe tẽe, “siwo vɔ̃a.”\n^ Egɔmeɖeɖe tẽe, “wona asi wo.”


Ðeɖe Tso Egipte Va Se Ðe Israel Fia Gbãtɔ Dzi | Biblia Me Ŋutinyawo\nÐeɖe Tso Egipte Va Se Ðe Israel Fia Gbãtɔ Dzi\nMose kplɔ Israel-viwo tso aboyo me le Egipte va ɖo Sinai-to gbɔ, afisi Mawu na eƒe sewo woamawo le. Emegbe la, Mose dɔ ŋutsu 12 be woayi aɖatsa ŋku le Kanaan-nyigba la dzi. Gake wo dometɔ 10 trɔ gbɔ kple nyatakaka vɔ̃. Wona be ameawo di be yewoatrɔ ayi Egipte. Xɔse, si menɔ wo si o ta la, Mawu he to na Israel-viwo; be wòna wotsa le gbeadzi hena ƒe 40.\nMlɔeba la, wotia Yosua be wòakplɔ Israel-viwo ayi Kanaan-nyigba dzie. Yehowa wɔ nukunuwo be wòakpe ɖe wo ŋu woaxɔ anyigba la. Ena be Yordan-tɔsisi la dzudzɔ sisi, Yerixo-gliawo mu dze anyi, eye ɣe la tɔ ɖe teƒe ɖeka hena ŋkeke blibo. Le ƒe ade megbe la, woxɔ anyigba la le Kanaantɔwo si.\nTso Yosua dzi la, ʋɔnudrɔ̃lawo ɖu Israel dzi hena ƒe 356. Míasrɔ̃ nu tso wo dometɔ geɖe, siwo nye Barak, Gideon, Yefta, Simson kple Samuel ŋu. Míagaxlẽ nu tso nyɔnu aɖewo abe Raxab, Debora, Yael, Rut, Naomi kple Delila ene ŋu. Le yi katã me la, Akpa ETƆ̃LIA kpe ƒe 396 ƒe ŋutinya ɖo.\nŊUTINYA 34 LIA\nNuɖuɖu tɔxɛ sia si tso Mawu gbɔ la dza tso dziƒo.\nŊUTINYA 35 LIA\nSe eve kawoe le vevie wu Se Ewoawo?\nŊUTINYA 36 LIA\nNu ka tae amewo ade ta agu na togɛ siwo wolólo wòzu legba?\nŊUTINYA 37 LIA\nEƒe xɔ ememetɔ mee nubablaɖakaa nɔ.\nŊUTINYA 38 LIA\nŊkutsalawo dometɔ ewo gblɔ nya ɖeka, gake wo dometɔ eve gblɔ nya bubu. Akpa ka dzie Israel-viwo anɔ?\nŊUTINYA 39 LIA\nAleke wòate ŋu adzɔe be ati ƒuƒu si ku la naƒo se ahatse ku ɖiɖiwo le zã ɖeka ko me?\nŊUTINYA 40 LIA\nTsia do esi Mose ƒo agakpea, gake eƒe nuwɔna na Yehowa do dziku.\nŊUTINYA 41 LIA\nNu ka tae Mawu dɔ da vɔ̃ɖiwo be woava ɖu Israel-viwo?\nŊUTINYA 42 LIA\nTedzia kpɔ nane si Bileam mekpɔ o.\nŊUTINYA 43 LIA\nŊusẽ gakpɔtɔ nɔ Mose ŋu, eya ta nu ka tae Yosua boŋ va xɔ ɖe eteƒe?\nŊUTINYA 44 LIA\nAleke Rahab kpe ɖe ŋutsu eveawo ŋui, eye aleke wòbia be woave ye nui?\nŊUTINYA 45 LIA\nNukunu aɖe dzɔ esi nunɔlawo ɖo afɔ tsia me.\nŊUTINYA 46 LIA\nAleke wòate ŋu adzɔe be ka nawɔe be gli mamu o?\nŊUTINYA 47 LIA\nÐe ame vɔ̃ɖi ɖeka ƒe nuwɔna ate ŋu agblẽ nu le dukɔ blibo ŋua?\nŊUTINYA 48 LIA\nWoble Yosua kple Israel-viwo ale be wobla nu kpli wo, gake Israel-viwo wɔ nubablaa dzi.\nŊUTINYA 49 LIA\nYehowa wɔ nane na Yosua si mewɔ kpɔ o, eye tso ɣemaɣi la, megawɔe kpɔ o.\nŊUTINYA 50 LIA\nBarak ye xɔ ŋgɔ na Israel-ʋakɔa le aʋa la me, ke nu ka tae wotsɔ bubua na Yael?\nŊUTINYA 51 LIA\nRut ʋu le wo de be yeanɔ Naomi gbɔ eye yeasubɔ Yehowa.\nŊUTINYA 52 LIA\nMawu to tsinono ƒe dodokpɔ tɔxɛ aɖe dzi tia ame siwo va nye asrafoha sue sia me tɔwo.\nŊUTINYA 53 LIA\nŊugbe si wòdo na Yehowa la va lɔ eya ŋutɔ kple via siaa ɖe eme.\nŊUTINYA 54 LIA\nAleke Delila wɔ nya nu si gbɔ Samson ƒe ŋusẽa tso?\nŊUTINYA 55 LIA\nMawu to Samuel ɖevi la dzi gblɔ gbedeasi sesẽ aɖe na Nunɔlagã Eli.\nAkpa 3—Ðeɖe Tso Egipte Va Se Ðe Israel Fia Gbãtɔ Dzi


1 Samuel 15 | Biblia Le Internet Dzi | Xexe Yeye Gɔmeɖeɖe\nSaul kpɔ Agag ta tomaɖomaɖotɔe (1-9)\nSamuel ka mo na Saul (10-23)\n“Toɖoɖo nyo wu vɔsa” (22)\nWogbe Saul be maganye fia o (24-29)\nSamuel wu Agag (30-35)\n15 Eye Samuel gblɔ na Saul be: “Yehowa dɔm be masi ami na wò nàzu fia ɖe eƒe dukɔ Israel dzi;+ eya ta ɖo to nàse Yehowa ƒe nya.+ 2 Ale aʋakɔwo ƒe Yehowa gblɔe nye esi: ‘Mabia akɔnta Amalektɔwo le nu si wowɔ ɖe Israel ŋu, esi wotso ɖe eŋu le mɔ dzi, esime Israel tso Egipte gbɔna la ta.+ 3 Eya ta yi ɖasi Amalektɔwo,+ eye nàtsrɔ̃ wo+ kple woƒe nuwo katã gbidigbidi. Mègakpɔ nublanui na wo o; ke boŋ nàwu wo:+ ŋutsu kple nyɔnu, ɖevi kple vi nono, nyi kple alẽ, kposɔ kple tedziwo siaa.’”+ 4 Eya ta Saul yɔ dukɔ la ƒo ƒu, eye wòxlẽ wo le Telaim, aʋawɔla afɔzɔlawo le ŋutsu akpe alafa eve, eye Yuda ŋutsuwo le akpe ewo.+ 5 Eye Saul va Amalek dua gbɔ hede xa ɖe bali la me. 6 Eye Saul gblɔ na Kenitɔwo+ be: “Midzo, mite ɖa, midzo le Amalektɔwo dome, ne magatsrɔ̃ mi kpe ɖe wo ŋu o.+ Elabena mieve Israel-viwo nu+ esime wotso Egipte gbɔna.” Ale Kenitɔwo te ɖa le Amalektɔwo ŋu. 7 Emegbe Saul yi ɖasi Amalektɔwo+ tso Havila+ va ɖo keke Sur,+ si le Egipte ŋgɔ ke. 8 Elé Amalek-fia Agag+ agbagbee, eye wòtsɔ yi tsrɔ̃ ame bubuawo katã gbidii.+ 9 Ke Saul kple dukɔ la mewɔ naneke Agag o,* wokpɔ alẽ nyuitɔwo, nyiwo kple lã siwo da ami, kpakple agbowo kple nu nyuiwo katã ta.+ Womedi be yewoatsrɔ̃ wo o. Ke nu siwo katã nye nu siwo ŋu viɖe mele o kple esiwo womedi o la koe wotsrɔ̃. 10 Eye Yehowa ƒe gbe va na Samuel be: 11 “Evem be meɖo Saul fiae, elabena etrɔ le yonyeme, eye mewɔ nye nyawo dzi o.”+ Nu sia te ɖe Samuel dzi, ale be wòfa avi na Yehowa zã blibo la katã.+ 12 Esi Samuel fɔ kaba be yeayi aɖakpe Saul le ŋdi la, wogblɔ na Samuel be: “Saul yi Karmel,+ eye wòɖi ŋkuɖodzikpe ɖe afi ma na eɖokui.+ Eye wòtrɔ yi Gilgal.” 13 Esi Samuel va Saul gbɔ mlɔeba la, Saul gblɔ nɛ be: “Yehowa neyra wò. Mewɔ Yehowa ƒe gbe dzi.” 14 Ke Samuel biae be: “Ke alẽwo kple nyiwo ƒe xɔxlɔ̃ kae nye ema sem mele ɖe to me?”+ 15 Saul ɖo eŋu be: “Amalektɔwo gbɔe wokplɔ wo tsoe, elabena dukɔ la kpɔ* alẽ kple nyi nyuitɔwo ta, be woatsɔ wo asa vɔ na Yehowa wò Mawu; ke míetsrɔ̃ nu susɔeawo ya gbidigbidi.” 16 Eye Samuel gblɔ na Saul be: “Tɔ gbɔ! Magblɔ nya si Yehowa gblɔ nam etsɔ zã me la na wò.”+ Eya ta egblɔ nɛ be: “Ƒo nu!” 17 Eye Samuel gblɔ be: “Ðe menye esime mèbu ɖokuiwò ɖe naneke me o+ ye nèzu Israel-toawo ƒe tatɔ, eye Yehowa si ami na wò nèzu fia ɖe Israel nu oa?+ 18 Emegbe Yehowa dɔ wò ɖe dɔgbe gblɔ be: ‘Heyi, ne nàtsrɔ̃ nu vɔ̃ wɔla siwo nye Amalektɔwo gbidigbidi.+ Wɔ aʋa kpli wo va se ɖe esime nètsrɔ̃ wo vɔ keŋkeŋ.’+ 19 Ekema nu ka tae mèɖo to Yehowa ƒe gbe o? Ke boŋ nètsɔ ŋukeklẽ yi ɖaha aboyonuwo+ hewɔ nu si nye vɔ̃ le Yehowa ŋkume!” 20 Ke Saul gblɔ na Samuel be: “Gake meɖo to Yehowa ƒe gbe ɖe! Mede nu si gbe Yehowa dɔm ɖo, eye mekplɔ Amalek-fia Agag vɛ, ke metsrɔ̃ Amalektɔwo ya gbidigbidi.+ 21 Gake dukɔ la ha alẽwo kple nyi siwo nye aboyonu siwo wòle be woatsrɔ̃ gbidii la ƒe nyuitɔwo be woatsɔ asa vɔ na Yehowa wò Mawu le Gilgal.”+ 22 Eye Samuel ɖo eŋu nɛ be: “Ðe numevɔsawo kple vɔsawo dzea Yehowa ŋu wu+ toɖoɖo Yehowa ƒe gbea? Kpɔ ɖa! Toɖoɖo nyo wu vɔsa,+ eye nusese nyo wu agbo ƒe ami;+ 23 elabena aglãdzedze+ kple afakaka+ ƒe nu vɔ̃e sɔ, eye dada kple akunyawɔwɔ kpakple trɔ̃subɔsubɔe* sɔ. Esi nègbe Yehowa ƒe nya ta la,+ eya hã gbe wò be màgaɖu fia o.”+ 24 Eye Saul gblɔ na Samuel be: “Mewɔ nu vɔ̃, meda Yehowa ƒe se kple wò nyawo dzi, elabena ɖe mevɔ̃ dukɔ la, eya tae meɖo to woƒe gbe ɖo. 25 Ke azɔ meɖe kuku, tsɔ nye nu vɔ̃ la kem, eye nàgbugbɔ ayi kplim, ne maɖade ta agu na Yehowa.”+ 26 Ke Samuel gblɔ na Saul be: “Nyemagbugbɔ kpli wò o, elabena ègbe Yehowa ƒe nya, eye Yehowa hã gbe wò be màgaɖu fia ɖe Israel dzi o.”+ 27 Esi Samuel trɔ be yeadzo la, Saul lé eƒe awu ʋlaya si ŋu abɔ mele o la toga, eye wòdze. 28 Eye Samuel gblɔ nɛ be: “Yehowa dze Israel ƒe fiaɖuƒe la le asiwò egbea, eye wòatsɔe ana hawòvi si nyo wu wò.+ 29 Hekpe ɖe eŋu la, Israel ƒe Bubutɔ+ la maka aʋatso o,+ eye matrɔ susu o,* elabena menye amegbetɔ wònye, ne wòatrɔ susu o.”*+ 30 Eye wògblɔ be: “Mewɔ nu vɔ̃. Ke meɖe kuku, de bubu ŋunye le nye dukɔ la ƒe ametsitsiwo ŋkume kple Israel ŋkume. Gbugbɔ kplim, ne maɖade ta agu na Yehowa wò Mawu la.”+ 31 Eya ta Samuel gbugbɔ kple Saul yi, eye Saul yi ɖade ta agu na Yehowa. 32 Eye Samuel gblɔ be: “Mikplɔ Amalek-fia Agag vɛ nam.” Agag zɔ heheɖemegbetɔe* yi egbɔ, eye Agag gblɔ na eɖokui be: ‘Nyateƒee, ku ƒe vɔvɔ̃* bú.’ 33 Ke Samuel gblɔ be: “Ale si ko wò yi na nyɔnuwo zu konɔe la, nenemae dawò hã azu konɔwo ƒe konɔ le nyɔnuwo dome.” Ale Samuel fli Agag kakɛkakɛe le Yehowa ŋkume le Gilgal.+ 34 Emegbe Samuel dzo yi Rama, eye Saul hã yi eƒe me le Saul ƒe Gibea. 35 Eye Samuel megakpɔ Saul kpɔ gbeɖe o va se ɖe eƒe kugbe, ke Samuel xa nu le Saul ta.+ Eve Yehowa be yeɖo Saul fiae ɖe Israel nu.+\n^ Alo, “wokpɔ nublanui na Agag.”\n^ Alo, “kpɔ nublanui na.”\n^ Egɔmeɖeɖe tẽe, “terafimwo,” efia, aƒeliwo alo trɔ̃wo.\n^ Alo, “mavee o.”\n^ Agate ŋu afia, “zɔ kãkãkã.”\n^ Egɔmeɖeɖe tẽe, “vevesese.”


2 Mose 38 | Biblia Le Internet Dzi | Xexe Yeye Gɔmeɖeɖe\nNumevɔsamlekpui la wɔwɔ (1-7)\nAkɔblize la wɔwɔ (8)\nXɔxɔnu la (9-20)\nAvɔgbadɔ la ŋutinuwo nuŋlɔɖi (21-31)\n38 Emegbe etsɔ akasiati kpa numevɔsamlekpui la. Edidi abɔklugui* atɔ̃, ekeke abɔklugui atɔ̃, ele dzogoe ene me, eye wòkɔ abɔklugui etɔ̃.+ 2 Eyome ewɔ dzowo ɖe eƒe dzogoe eneawo dzi wònye nu ɖeka. Eye wòfa akɔbli ɖe eŋu.+ 3 Emegbe ewɔ vɔsamlekpui la ŋu nuwo katã: tɔkpowo, sofiwo, agba goboewo, gaflowo kple dzoɖenuwo. Akɔbli wòtsɔ wɔ eŋu nuawo katãe. 4 Etsɔ akɔbli wɔ gaɖɔ ɖe vɔsamlekpui la ƒe titina lɔƒo, le eƒe to la ƒe anyime. 5 Ewɔ akɔblisigɛ ene ɖe eƒe dzogoe eneawo dzi le klosalogaɖɔ la gbɔ lɔƒo, be woaƒo kpowo ɖe wo me atsɔ akɔe. 6 Emegbe etsɔ akasiati kpa kpowo eye wòfa akɔbli ɖe wo ŋu. 7 Azɔ eƒo kpoawo ɖe asigɛawo me, le vɔsamlekpui la ƒe axawo ne woatsɔ akɔe. Etsɔ ʋuƒowo wɔ vɔsamlekpui la wòle abe aɖaka ene. 8 Emegbe etsɔ akɔbli wɔ ze+ la kple eƒe zɔ; nyɔnu siwo wode dɔ asi na be woasubɔ le takpegbadɔa nu la ƒe gahuhɔ̃ewoe wòtsɔ wɔ woe. 9 Eye wòwɔ xɔxɔnu+ la. Etsɔ avɔ siwo wotsɔ ɖeti ɣi biɖibiɖi dada lɔ̃ la tɔ kpɔ ɖe xɔxɔnu la ƒe axa si trɔ ɖe anyiehe gome wòdidi abɔklugui alafa ɖeka.+ 10 Etsɔ akɔbli wɔ eƒe kpɔti blaeveawo kple woƒe anyinɔ blaeveawo. Eye wòtsɔ klosalo wɔ kpɔtiawo ƒe nulénuwo* kple woƒe kpeƒe ƒe gaviwo. 11 Avɔ si wòtsɔ tɔ kpɔ ɖe dziehekpa dzi la hã didi abɔklugui alafa ɖeka. Etsɔ akɔbli wɔ eƒe kpɔti blaeveawo kple woƒe anyinɔ blaeveawo. Eye wòtsɔ klosalo wɔ kpɔtiawo ƒe nulénuwo* kple woƒe kpeƒe ƒe gaviwo. 12 Ke avɔ si wòtsɔ tɔ kpɔ ɖe eƒe ɣetoɖoƒekpa dzi ya keke abɔklugui blaatɔ̃. Woƒe kpɔtiwo le ewo, eye woƒe anyinɔwo le ewo. Klosalo wòtsɔ wɔ kpɔtiawo ƒe nulénuwo* kple woƒe kpeƒe ƒe gaviwo. 13 Avɔ si wòtsɔ tɔ kpɔ ɖe ɣedzeƒekpa dzi la keke abɔklugui blaatɔ̃. 14 Avɔ si wòtsɔ tɔ kpɔ ɖe xɔxɔnua ƒe mɔnu ƒe akpa ɖeka la keke abɔklugui wuiatɔ̃, woƒe kpɔtiwo le etɔ̃, eye woƒe anyinɔwo le etɔ̃. 15 Eye avɔ si wòtsɔ tɔ kpɔ ɖe xɔxɔnua ƒe mɔnu ƒe akpa evelia la keke abɔklugui wuiatɔ̃, abe akpa kemɛa ke ene. Woƒe kpɔtiwo le etɔ̃, eye woƒe anyinɔwo le etɔ̃. 16 Ðeti ɣi biɖibiɖi dada wòtsɔ lɔ̃ avɔ siwo katã wotsɔ tɔ kpɔ ɖe xɔxɔnua ŋu godoo va kpe. 17 Etsɔ akɔbli wɔ kpɔtiawo ƒe anyinɔwo, etsɔ klosalo wɔ kpɔtiawo ƒe nulénuwo* kple wo kpeƒe ƒe gaviwo, efa klosalo ɖe kpɔtiawo tame, eye wòtsɔ klosalo wɔ xɔxɔnu la ƒe sɔtiawo katã ƒe kpeƒelénuwo.+ 18 Eyome etsɔ ka blɔtɔ, alẽfuka si wode ama aɖabɛ dzĩtɔe, ka dzĩ kple ɖeti ɣi biɖibiɖi dada lɔ̃ xɔxɔnu la ƒe mɔnuvɔ la. Edidi abɔklugui blaeve, eye wòkɔ abɔklugui atɔ̃, abe avɔ si wotsɔ tɔ kpɔ ɖe xɔxɔnu la ke ene.+ 19 Etsɔ akɔbli wɔ woƒe kpɔti eneawo kple woƒe anyinɔ eneawo. Etsɔ klosalo wɔ woƒe nulénuwo* kple wo kpeƒe ƒe gaviwo eye wòfa klosalo ɖe wo tame. 20 Avɔgbadɔ la kple xɔxɔnu la ƒe tsyotiwo katã nye akɔbli.+ 21 Esiawoe nye avɔgbadɔ la, si nye Ðaseɖiɖigbadɔ+ la, ŋuti nuŋlɔɖi si Mose na Lewi viwo+ wɔ le nunɔla Itamar,+ Aron vi ƒe dzikpɔkpɔ te. 22 Bezalel,+ si nye Uri vi, Hur vi, tso Yuda-to la me, wɔ nu siawo katã abe ale si Yehowa de se na Mose ene. 23 Eye Oholiab,+ si nye Ahisamak si tso Dan-to la me ƒe viŋutsu kpe ɖe eŋu. Enye aɖaŋudɔwɔla, elɔ̃a nu ɖe avɔ me, eye wònya ale si wotsɔa ka blɔtɔ kple alẽfuka si wode ama aɖabɛ dzĩtɔe, ka dzĩ kple ɖeti ɣi biɖibiɖi lɔ̃a nui. 24 Sika si wodzɔ wònye nunyèvɔsa,+ si wozã le kɔkɔeƒe la ŋuti dɔ bliboa katã wɔwɔ me, la ƒe home le talento* blaeve vɔ asieke kple sekel* alafa adre blaetɔ̃, ne wobui ɖe teƒe kɔkɔe la ƒe sekel* la nu. 25 Klosalo si ameha la dometɔ siwo katã ƒe ŋkɔ woŋlɔ dzɔ la, le talento alafa ɖeka kple sekel akpe ɖeka alafa adre blaadre vɔ atɔ̃, ne wobui ɖe teƒe kɔkɔe la ƒe sekel* la nu. 26 Ame siwo katã xɔ ƒe blaeve kple edzivɔ,+ siwo ƒe ŋkɔ woŋlɔ la na sekel afã, le teƒe kɔkɔe la ƒe sekel* la nu, eye wo katã ƒe xexlẽme le ame akpe alafa ade kple etɔ̃ alafa atɔ̃ blaatɔ̃.+ 27 Etsɔ klosalo talento alafa ɖeka wɔ kɔkɔeƒe la ƒe anyinɔwo kple xɔmetsovɔ la ƒe anyinɔwo; talento alafa ɖeka wɔ anyinɔ alafa ɖeka; talento ɖeka wɔ anyinɔ ɖeka.+ 28 Etsɔ sekel akpe ɖeka alafa adre blaadre vɔ atɔ̃ wɔ sɔtiawo ƒe nulénuwo, efa klosalo ɖe sɔtiawo tame, eye wòkpe wo ɖekae. 29 Akɔbli si wodzɔ la le talento blaadre kple sekel akpe eve alafa ene. 30 Etsɔe wɔ anyinɔwo na sɔti siwo le takpegbadɔ la ƒe mɔnu, akɔblivɔsamlekpui la kple eƒe akɔbligaɖɔ la, vɔsamlekpui la ŋu nuwo katã, 31 kpɔti siwo le xɔxɔnua ƒe anyinɔwo katã, kpɔti siwo le xɔxɔnua ƒe mɔnu la ƒe anyinɔwo katã, avɔgbadɔ la ƒe tsyotiwo katã, kple xɔxɔnua ƒe tsyotiwo+ katã.


Dɔwɔwɔwo 5 | Biblia Le Internet Dzi | Xexe Yeye Gɔmeɖeɖe (1984)\n5 Ke hã, ŋutsu aɖe, si ŋkɔe nye Anania, tsɔ nunɔamesi aɖe dzra, woa kple Safira, si nye srɔ̃a, 2 eye wòtsɔ ga la ƒe ɖe ɣla, srɔ̃a hã nya nu tso eŋu, eye wòtsɔ eƒe ɖe ko va da ɖe apostoloawo ƒe afɔ nu. 3 Gake Petro gblɔ be: “Anania, nu ka tae Satana na nèdo dzi da alakpa na gbɔgbɔ kɔkɔe la, eye nètsɔ anyigbaa ƒe ga la ƒe ɖe ɣla? 4 Zi ale si wòkpɔtɔ nɔ asiwò la, menye tɔwò ko wònye oa, eye esi nèdzrae vɔ la, ɖe mèkpɔ mɔ azã ga la ale si nèdi oa? Nu ka tae nèɖo nuwɔna sia ƒe tame le wò dzi me? Menye amewoe nèda alakpa na o, ke boŋ Mawue.” 5 Esi Anania se nya siawo la, emu dze anyi, eye eƒe agbe nu tso. Eye vɔvɔ̃ gã aɖe ɖo ame siwo katã see la. 6 Ke ɖekakpuiawo tsi tsitre, eye woblae ɖe avɔwo me, eye wokɔe do goe yi ɖaɖi. 7 Ke anɔ abe gaƒoƒo etɔ̃ ene megbe la, srɔ̃a ge ɖe eme, gake menya nu si dzɔ o. 8 Petro gblɔ nɛ be: “Gblɔe nam, ga home siae mi ame evea miedzra anyigba laa?” Egblɔ be: “Ɛ̃, home siae.” 9 Eya ta Petro gblɔ nɛ be: “Nu ka tae mi ame evea miewɔ ɖeka be miado Yehowa ƒe gbɔgbɔ la kpɔ? Kpɔ ɖa! Ame siwo ɖi srɔ̃wò la ƒe afɔwo le ʋɔtrua nu, eye woakɔ wò hã ado goe.” 10 Enumake emu dze anyi ɖe eƒe afɔ nu, eye eƒe agbe nu tso. Esi ɖekakpuiawo ge ɖe eme la, wokpɔe be eku, eye wokɔe do go yi ɖaɖi ɖe srɔ̃a xa. 11 Ale vɔvɔ̃ gã aɖe va dze hame blibo la katã kple ame siwo katã se nya siawo la dzi. 12 Gawu la, dzesi kple nukunu geɖewo nɔ eme vam le dukɔ la dome to apostoloawo ƒe asi dzi; eye wotsɔ tame ɖeka nɔ Salomo ƒe akpata la me. 13 Nyateƒee, dzi menɔ ame susɔeawo dometɔ ɖeka pɛ hã ƒo be wòawɔ ɖeka kpli wo o; ke hã, ameawo nɔ wo kafum. 14 Gawu la, wotsɔ ame siwo xɔ Aƒetɔ la dzi se la nɔ wo kpem, ŋutsu kple nyɔnu gbogbo aɖewo; 15 ale be wokɔa dɔnɔwo va dana ɖe ablɔwo kura gɔ̃ hã me, eye wotsɔa wo mlɔa abati suewo kple abawo dzi le afi ma, be ne Petro va yina la, eƒe vɔvɔli ya teti nadze wo dometɔ aɖe dzi. 16 Eye ame gbogbo aɖewo, siwo tso du siwo ƒo xlã Yerusalem me la, nɔa vavam, eye wokɔa dɔnɔwo kple ame siwo gbɔgbɔ makɔmakɔwo nɔ fu ɖem na la vanɛ, eye wodaa gbe le wo katã ŋu. 17 Gake nunɔlagã la kple ame siwo katã nɔ eŋu, siwo nye Zadukitɔwo ƒe kɔmama si nɔ anyi ɣemaɣi, la tso, eye woyɔ fũu kple ŋuʋaʋã, 18 eye woɖo asi apostoloawo dzi hede wo dua ƒe gaxɔ me. 19 Gake le zã me la, Yehowa ƒe dɔla ʋu gaxɔ la ƒe ʋɔtruwo, kplɔ wo do goe hegblɔ be: 20 “Miheyi, eye ne mietsi tsitre ɖe gbedoxɔa me la, miyi edzi mianɔ agbe sia ŋu nyawo katã gblɔm na ameawo.” 21 Esi wose esia la, woge ɖe gbedoxɔa me esime ŋu te keke, eye wode asi nufiafia me. Ke esi nunɔlagã la kple ame siwo nɔ eŋu la va ɖo la, woyɔ Sanhedrin blibo la kple Israel viwo ƒe amegãwo ƒe ha blibo la katã ƒo ƒu, eye wodɔ amewo ɖe gaxɔa me be woakplɔ wo avae. 22 Gake esi atikplɔtɔawo ɖo afi ma la, womekpɔ wo le gaxɔa me o. Eya ta wotrɔ gbɔ va ka nya la ta, 23 gblɔ be: “Míekpɔ gaxɔ la wònɔ tutu nyuie, eye dzɔlawo hã nɔ tsitre ɖe ʋɔtruawo nu, gake esi míeʋui la, míekpɔ ame aɖeke le eme o.” 24 Ke esi gbedoxɔa dzi kpɔlawo ƒe amegã kple nunɔlawo ƒe tatɔwo se nya siawo la, wotɔtɔ le nya siawo ŋu le nu si ava do tso eme la ŋu. 25 Gake ame aɖe va ka eta na wo be: “Mise ɖa! Ŋutsu siwo miede gaxɔ me la le gbedoxɔa me, eye wole tsitre le nu fiam ameawo.” 26 Ale dzikpɔlawo ƒe amegã la zɔ kple eƒe atikplɔtɔawo yi wo kplɔ ge avae, gake menye kple sesẽ o, elabena wonɔ vɔvɔ̃m be ameawo ava ƒu kpe yewo. 27 Eye wokplɔ wo va tsi tsitre ɖe Sanhedrin kpata la me. Eye nunɔlagã la bia gbe wo 28 hegblɔ be: “Míede se na mi eme kɔ nyuie be miagayi edzi anɔ nu fiam le ŋkɔ sia me o, gake kpɔ ɖa! Mietsɔ miaƒe nufiafia yɔ Yerusalem, eye mieɖoe kplikpaa be yewoahe ŋutsu sia ƒe ʋu ava mía dzi.” 29 Petro kple apostolo bubuawo ɖo eŋu gblɔ be: “Ele be míaɖo to Mawu abe dziɖula ene wu amewo. 30 Mía tɔgbuiwo ƒe Mawu la fɔ Yesu, ame si miawo miewu ŋutasesẽtɔe esi miehee ɖe ati ŋu la, ɖe tsitre. 31 Mawu do ame sia ɖe dzi le eƒe ɖusi me wònye Kplɔla Vevitɔ kple Xɔla, be wòana dzimetɔtrɔ Israel kple nu vɔ̃wo ƒe tsɔtsɔke. 32 Eye míawoe nye nya siawo ŋuti ɖasefowo, eye nenema kee nye gbɔgbɔ kɔkɔe, si Mawu na ame siwo ɖoa toe abe dziɖula ene, la hã.” 33 Esi wose esia la, dzi ku wo vevie, eye wonɔ didim be yewoawu wo. 34 Ke ŋutsu aɖe tsi tsitre le Sanhedrin la me, si nye Farisitɔ aɖe si ŋkɔe nye Gamaliel, eye wònye sefiala si ŋu ameawo katã dea bubui, eye wòde se be woakplɔ ŋutsuawo ado goe vie. 35 Eye wògblɔ na wo be: “Israel ŋutsuwo, mikpɔ mia ɖokui dzi nyuie le nu si mieɖo ɖe tame be yewoawɔ ame siawo la ŋu. 36 Le kpɔɖeŋu me, hafi ŋkeke siawo naɖo la, Teuda tsi tsitre nɔ gbɔgblɔm be yenye ame aɖe, eye ame aɖewo, abe alafa ene ene, wɔ ɖeka kple eƒe ha la. Gake wowui, eye woka ame siwo katã nɔ to ɖomee la hlẽ, eye wo nu va yi. 37 Le eya megbe la, Yuda, Galileatɔ la, tsi tsitre le ŋkɔŋɔŋlɔ ƒe ŋkekeawo me, eye wòhe amewo ɖe eɖokui ŋu. Ke hã, ŋutsu ma ku, eye woka ame siwo katã nɔ to ɖomee la hlẽ. 38 Eya ta le ale si nɔnɔmeawo le fifia nu la, mele egblɔm na mi be: Migade nu ame siawo ƒe nya me o, ke boŋ miɖe asi le wo ŋu; (elabena ne amewo gbɔe ɖoɖo sia alo dɔ sia tso la, ekema eme ava gblẽ; 39 gake ne Mawu gbɔe wòtso la, ekema miate ŋu agblẽ wo dome o;) ne menye nenema o la, ɖewohĩ woava kpɔ mi be miele avu wɔm kple Mawu ŋutɔ.” 40 Ale woɖo toe, eye woyɔ apostoloawo vae, ƒo wo, hede se na wo be woadzudzɔ nuƒoƒo le Yesu ƒe ŋkɔ me, eye wona wodzo. 41 Ke hã, ame siawo dzo le Sanhedrin la ŋkume, eye wonɔ dzidzɔ kpɔm, elabena wobui be yewodze be woado vlo yewo le eƒe ŋkɔ la ta. 42 Eye gbe sia gbe, le gbedoxɔa me kple aƒe me yi aƒe me la, woyi edzi nɔ nu fiam henɔ nya nyui la gblɔm le Kristo la, si nye Yesu, ŋu madzudzɔmadzudzɔe.


Nyɔ! | 2010-07\nGBE BUBU China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Eŋlisi Eʋegbe German Hiligaynon Hungarian Italian Korean Lithuanian Malagasy Polish Portuguese Romanian Silozi Slovak Slovenian Swahili Turkish Ukrainian\nNya siwo Yesu gblɔ ɖi ku ɖe nuɖoanyi sia ƒe nuwuwu ŋu la dometɔ aɖee nye be “dɔvɔ̃wo . . . ava teƒeteƒewo.” (Luka 21:11) Esiawo dometɔ ɖekae dzamezã nye.\nDƆLÉKUI aɖe si womate ŋu akpɔ kple ŋku o, si gena ɖe lãmenugbagbeviwo me hekpɔa ŋusẽ ɖe wo dzi be woadzi dɔlékuia ɖe edzi lae nana dzamezã. Dzamezã dɔlékuia dzea lãmenu siwo kpena ɖe mía ŋu míegbɔna la dzi, si wɔnɛ be, ne ame si ŋu wòle la nyè, kpe kpe, alo ƒo nu teti hã la, ate ŋu aba dɔa na ame siwo le egbɔ. Ne ame geɖe xɔ dɔa le teƒe aɖe koŋ la, ke ezu dɔvɔ̃.\nMenye amegbetɔwo koe xɔa dɔ sia o, ke boŋ lãwo hã xɔnɛ. Woma dzamezã dɔlékuiawo ɖe hatsotso etɔ̃ me: A, B, C. Dɔlékui hatsotso A koŋ ye nana dzamezã. Dɔlékuiawo ƒe ŋusẽ nɔ te ɖe nu siwo nye hemagglutinin (H) kple neuraminidase (N) ƒe agbɔsɔsɔ si le dɔlékuia ŋu la dzi.\nNu siwo ŋu koŋ wotsi dzi ɖo le dzamezã dɔlékuiawo ŋue nye be woate ŋu adzi ɖe edzi kabakaba ahatrɔ nɔnɔme edziedzi, eye azɔ hã, dɔlékuia ƒomevi vovovowo ate ŋu aƒo ƒu awɔ dɔlékui ƒomevi bubu. Ne dɔlékuia le etɔxɛ la, ɖewohĩ ŋutilã la mate ŋu awɔ avu kplii o.\nƔleti siwo me ya me fa la koŋ mee amewo xɔa dɔa wu. Numekuku siwo wowɔ nyitsɔ laa ɖee fia be, ne ya me fa la, lã falɛfalɛ si le dɔlékuia ŋu la zua abe aŋe ene ɖe eŋu hekpɔa eta be mekuna o, gake ne ege ɖe lãmenu siwo nana míegbɔna me la, ekema dzoxɔxɔ si le afi ma nana aŋe ma srena, eye dɔlékuia gena ɖe lã me na amea. Menye ya me ƒe fafa ye nana woxɔa dɔa o, gake ekpena ɖe dɔlékuiawo ŋu be wokakana.\nAle Si Nàkpɔ Ðokuiwò Tae\nEsi dziɖuɖu geɖe kpɔe be ehiã be yewoadzra ɖo ɖe dɔ sia ŋu ta la, wowɔ ɖoɖo geɖe ɖe eŋu xoxo. Gake nu kae wò ŋutɔ hã nàte ŋu awɔ? Na míadzro mɔ vevi etɔ̃ si dzi míato akpɔ mía ɖokuiwo ta la me:\nDo ŋusẽ wò ŋutilã: Kpɔ egbɔ be wò ƒomea dɔa alɔ̃ wòsua wo, eye woɖua nu siwo akpe ɖe ŋutilã la ŋu be wòanɔ te ɖe dɔlékuiwo nu. Ele be miaɖu atikutsetse siwo wogbe yeyee, kple amagbewo, nuku siwo ŋu womeɖe tsro le o, kple nu siwo me ami mesɔ gbɔ ɖo o, siwo ana nunyiame siwo akpe ɖe ŋutilã la ŋu wòanɔ te ɖe dɔléle nu.\nWɔ nu siwo axe mɔ ɖe dɔlékuiwo ƒe kaka nu: Ne anya wɔ la, kpɔ egbɔ be nuwo tame kple kplɔ̃wo dzi le dzadzɛ gbe sia gbe. Ne miezã nuɖanuwo alo nuɖugbawo vɔ ko la, miklɔ wo enumake, eye minya abadzivɔwo edziedzi. Mide nu adzalẽtsi me miatsɔ atutu nu siwo ŋu wokaa asii edziedzi: gameti, fon, mɔ siwo míetsɔna sia television kple nu bubuwo. Ne anya wɔ la, ya neƒo ɖe xɔa me alo aƒea me nyuie.\nLé be na ɖokuiwò: Tsɔ adzalẽ kple tsi alo asiklɔnu bubu siwo me alcohol le nàtsɔ aklɔ asii nyuie. (Ne anya wɔ la, asiklɔmi siwo nɔa nugoe suewo me la nenɔ ŋuwò.) Mègazã takuvi si ame bubu tsɔ tutu asi alo mo o, neganye wò ƒomea me tɔ ye hã.\nMègatsɔ asi ƒoɖi tugu ŋku, alé ŋɔti alo aɖo nu gbɔ o. Ne anya wɔ la, zã pepa takuvi natsɔ atsyɔ nu kple ŋɔti ne èbe yeakpe kpe alo anyè, eye nàtsɔe aƒu gbe enumake. Mègazã nu siwo dzi dɔlékuiwo ate ŋu ato akaka kabakaba, abe fon ene, kple ame aɖeke o. Ehiã be woana hehe ɖeviwo ɖe nu siawo wɔwɔ ŋu nyuie. Nu siawo wɔwɔ ɖea vi ɣeawokatãɣi, gake woɖea vi koŋ ne dzamezã kaka ɖe nuto aɖe me.\nBu Ame Bubuwo Ŋu\nEle bɔbɔe be nàba dɔa na ame bubuwo ŋkeke ɖeka do ŋgɔ hafi eƒe dzesiwo nate dzedze le wò ŋutɔ ŋuwò, eye àte ŋu abae na amewo le ŋkeke atɔ̃ siwo kplɔe ɖo hã me. Dzesiawo le ko abe ale si kpe dina be yeaƒo ame ene, gake wo nu sẽna wu. Wo dometɔ aɖewoe nye: àxɔ dzo (zi geɖe la, dzoxɔxɔa nu asẽ), ta anɔ ɖuwòm, ɖeɖi ate ŋuwò vevie, ànɔ kpe sesẽ kpem, eye lã me anɔ vewòm. Dzesi siwo nye ale si ŋɔti me anɔ tsi kplɔm kple nu bubuwo—abe dzigbɔtsɔame, nuɖeɖe kple afɔdzidede sɔgbɔ ene—dzena le ɖeviwo ŋu wu ame tsitsiwo. Ne dzesi siawo dze le ŋuwò la, ekema ne anya wɔ la, mègado go ayi afi aɖeke o, eye kpɔ egbɔ be nàgaba dɔa na ame aɖeke o.\nÐi ɖe eme nyuie, eye nàno tsi kple atikutsetse me tsi sɔgbɔ. Dzamezãtikewo ate ŋu awɔ dɔ, gake ele be woazã wo ne dzesiawo nya te dzedze ko. Mele be woana aspirin ɖevi siwo dzamezã lé o. Ne axamedɔ ŋu dzesi aɖe le dzedzem le ŋuwò, abe mète ŋu le gbɔgbɔm nyuie o, akɔta le vewòm alo ta le ɖuwòm vevie madzudzɔmadzudzɔe la, yi kɔ dzi enumake.\nNe dzamezã le ame ŋu la, ate ŋu ana wòatsi dzodzodzoe. Gake ne èdzra ɖo ɖe eŋu la, àte ŋu ato eme ado. Vevietɔ wu la, àte ŋu anɔ mɔ kpɔm be gbe ɖeka la, “duametɔ aɖeke [magagblɔ] be, yele dɔ lém o,” abe ale si Biblia do ŋugbe ene.—Yesaya 33:24.—g10-E 06\nDZAMEZÃ VƆ̃ÐI AÐE\nDzamezã si wode dzesi gbã le Mexico le ƒe 2009 me la nye esi woyɔna be H1N1, eye esɔ kple esi va Spain le ƒe 1918 me hewu ame miliɔn geɖe. Gake esɔ kple esiwo ƒomevi wokpɔ le ha kple xe aɖewo ŋu hã.\n[Aɖaka/Nɔnɔmetata siwo le axa 14]\nNU 6 SI NÀWƆ AKPƆ ÐOKUIWÒ KPLE AME BUBUWO TA\n1. Tsɔ asi tsyɔ nu hafi nàkpe kpe\n2. Klɔ asi\n3. Na ya naƒo ɖe wò aƒe alo xɔ me nyuie\n4. Na gbɔwò nanɔ dzadzɛ\n5. Ne dɔa le ŋuwò la, mègado yi afi aɖeke o\n6. Mègana asi ame ne èxɔ dɔa o\nNE DƆA KAKA LE MIA GBƆ\nGbã la, wɔ ɖe aɖaŋu siwo ɖɔktawo ɖo dzi. Mègatɔtɔ alo atsi dzi akpa o. Wɔ aɖaŋu nyui siwo woɖo le nyati sia me la dzi. Ne anya wɔ la, tsri amehawo dome nɔnɔ. Ne dɔa le ŋuwò la, asɔ be nàdi nane atsyɔ mo. Nɔ asi klɔm edziedzi. Ne màte ŋu ayi asi me o la, ekema na woaƒle nuɖuɖu agbɔsɔsɔme siwo ahiã kple nu siwo nàtsɔ alé be na ɖokuiwò la ava da ɖe gbɔwò wòade kwasiɖa eve ya teti nu na wò.\nNe èle dɔ me, le mawusubɔsubɔƒe, alo teƒe si amewo sɔ gbɔ ɖo la, wɔ ɖe aɖaŋu siwo woɖo la dzi. Na ya naƒo ɖe afi si nèle la nyuie.\nH1N1 dɔlékui si woɖe fotoe wòlolo ɖe edzi


“Anyigba Dzi Paradiso Ƒe Ŋugbedodoa Trɔ Nye Agbenɔnɔ” | Biblia Le Amewo Ƒe Agbenɔnɔ Trɔm\nGBE BUBU Afrikaans Albanian Amharic Arabic Arabic (Lebanon) Armenian Armenian (West) Aymara Bengali Bicol Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinagbe (Yunnanese) Chinese (Sichuanese) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Gujarati Haitian Creole Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Latvian Lingala Lithuanian Luganda Luo Macedonian Malagasy Malayalam Maltese Marathi Maya Mizo Mongolian Myanmar Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tamil Tatar Telugu Thai Tigrinya Tiv Totonac Tshiluba Tsonga Turkish Tuvaluan Twi Tzotzil Ukrainian Umbundu Uzbek Vietnamese Wolaita Xhosa Yoruba Zapotec (Isthmus) Zulu\n“Anyigba Dzi Paradiso Ƒe Ŋugbedodoa Trɔ Nye Agbenɔnɔ”\nAbe Ale Si Ivars Vigulis Gblɔe Ene\nƑE SI ME WODZII: 1974\nDUKƆ SI ME WÒTSO: LATVIA\nAME SI WÒNYE TSÃ: DZOKEKEDODO ƑE DUÐIMEKELA\nWodzim le Riga, si nye Latvia ƒe fiadu la me. Mía dada ɖeka koe kpɔ mía kple nɔvinyenyɔnu dzi míetsi. Togbɔ be Dada nye Katolikotɔ hã la, ŋkekenyuiwo dzi koe míedea sɔleme. Tso nye ɖevime ke la, mexɔe se be ŋusẽtɔ aɖe si tri akɔ wu mí la li, gake susuhenu geɖewo wɔe be nyemekpɔ vovo ɖe mawusubɔsubɔ ŋu o.\nEsi menɔ tsitsim la, danye de dzesii be melɔ̃a aɖaŋunuwo ƒe ŋutinuwo ɖeɖe ɖekaɖeka hegbugbɔa wo tsyana. Esi aɖaŋunu geɖe siwo mate ŋu akaka la nɔ aƒea me ta la, evɔ̃na be yeagblẽ nye ɖeka ɖe aƒea me. Eya ta eƒle gafefenu aɖe si wotea ŋu kakana ɖekaɖeka gatsyana la nam, eye fefenu ma doa dzidzɔ nam ŋutɔ. Dzokekedodo hã doa dzidzɔ nam nenema ke. Danye va ŋlɔ nye ŋkɔ ɖe dzokeke ƒe duɖimekelawo ƒe ha aɖe si woyɔna be Zelta Mopēds (Sikadzokeke) la me. Meva te gomekpɔkpɔ le dzokeke suewo dodo ƒe duɖimekeke me, eye emegbe la, meva doa dzokeke gãwo tsɔ kea duɖime.\nMesrɔ̃a nu yeyewo kaba, eye eteƒe medidi hafi meva bi ɖe duɖimekeke sia si me afɔku le la me o. Meɖu dzi zi etɔ̃ le Latvia ƒe dzokekedodo ƒe duɖimekeke vovovowo me, eye meɖu dzi zi eve le Baltik Dukɔwo Ƒe Dzokekedodo Ƒe Duɖimekekea hã me.\nƔeyiɣi si me menɔ dzidzedze kpɔm nyuie le nye agbemedɔ sia mee nye ahiãvi Evija (si va zu srɔ̃nye emegbe la) do go Yehowa Ðasefowo.Eke ɖe woƒe agbalẽwo dometɔ aɖewo ŋu, eye agbalẽvi si amewo kpena ɖo tsɔ biana be woava srɔ̃ Biblia kpli yewo la le wo me. Ekpe agbalẽvia ɖo, eye wòɖoe ɖa to posu dzi. Eteƒe medidi o, Ðasefo eve va srãe kpɔ, eye wodze Biblia sɔsrɔ̃ gɔme kplii. Ema meɖe fu nam o, gake ɣemaɣi la, nyemetsɔ ɖe le mawusubɔsubɔ me ale o.\nƔeyiɣi aɖe megbe la, Ðasefoawo kpem be nye hã mate ŋu ava nɔ anyi asrɔ̃ Biblia ɖekae kple Evija. Melɔ̃ ɖe edzi, eye nya siwo mese la do dzidzɔ nam ŋutɔ. Nya si wɔ dɔ ɖe dzinye vevie lae nye anyigba dzi paradiso ƒe ŋugbedodo si le Biblia me. Le kpɔɖeŋu me, wona mexlẽ nya si le Psalmo 37:10, 11; afi ma gblɔ be: “Ekpɔtɔ vie ko ame vɔ̃ɖi la maganɔ anyi o, eye ne èɖe ŋku ɖe eteƒe la, màgakpɔe o. Ke ame ɖihiãwo anyi anyigba la dome, eye dzi adzɔ wo ɖe ŋutifafa gbogbo la ŋuti.” Ŋugbedodo ma do dzidzɔ nam ale gbegbe.\nDidi si nɔ menye ɖe Biblia sɔsrɔ̃ ŋu la nɔ dzidzim ɖe edzi. Meva de dzesi subɔsubɔhawo ƒe alakpanufiafia geɖewo. Gake Biblia ƒe nufiafiawo ya wɔ dɔ ɖe dzinye, elabena susu le wo me eye wo me kɔ hã.\nEsi meyi Biblia sɔsrɔ̃a dzi la, meva kpɔ ale si gbegbe Yehowa dea asixɔxɔ agbe ŋui kple ale si gbegbe wòle vevie nɛ. (Psalmo 36:10) Esia wɔe be nyemedi be magakpɔ gome le dzokekedodo ƒe duɖimekekea me azɔ o. Le esia teƒe la, medi be mazã nye agbe atsɔ awɔ nu si ahe ŋutikɔkɔe avɛ na Yehowa. Eya ta ŋkɔxɔxɔ, kafukafu kple vivisese si mekpɔna tso dzokekedodo ƒe duɖimekekea me la megaɖi naneke nam o.\nMekpɔe be mabu akɔnta na Yehowa, Agbenala la, ɖe ale si mezã nye agbee ta\nLe ƒe 1996 me la, mede Yehowa Ðasefowo ƒe dukɔwo dome takpekpe aɖe le Tallinn, Estonia, afi si medidi tso fefewɔƒe si menɔa hoa ʋlim le edziedzi tsã la gbɔ o. Le takpekpea me la, mekpɔ ame siwo tso dukɔ vovovowo me wole ha dem kple wo nɔewo le ŋutifafa me. Le kpɔɖeŋu me, esi Ðasefoawo dometɔ ɖeka ƒe gakotoku bu la, mesusu be megale ekpɔ ge gbeɖe o. Gake eteƒe medidi o, Ðasefo aɖe ke ɖe gakotokua ŋu hegbugbɔe vɛ nɛ eye naneke hã mebu le eme o. Ewɔ nuku nam ŋutɔ! Esia na mekpɔe be Ðasefowo nɔa agbe ɖe Biblia me dzidzenu kɔkɔwo nu vavã. Mía kple Evija míeyi míaƒe Biblia sɔsrɔ̃a dzi, eye le ƒe 1997 me la, míexɔ nyɔnyrɔ zu Yehowa Ðasefowo.\nXɔ̃nye aɖewo ku le dzokeke ƒe duɖimekeke sesĩ la me. Biblia sɔsrɔ̃ na mekpɔe be mabu akɔnta na Yehowa, Agbenala la, ɖe ale si mezã nye agbee ta. Anɔ eme be esia nyanyae na megale agbe egbea.\nMɔnukpɔkpɔ su mía kple Evija si míetsɔ mía ɖokui na faa hewɔ subɔsubɔdɔ ƒe ene le Yehowa Ðasefowo ƒe alɔdzedɔwɔƒe si le Riga. Fifia, míele dzidzɔ kpɔm le mía vinyɔnuvi Alise dzi kpɔkpɔ me, eye míele kpekpem ɖe eŋu be wòatsi ava lɔ̃ Yehowa. Mɔnukpɔkpɔ su asinye hã be meyia gbegɔmeɖedɔwɔƒea zi ɖeka le kwasiɖa me ɖadzraa ʋuwo kple nu bubu siwo gblẽ la ɖo. Edoa dzidzɔ nam ŋutɔ be mele aɖaŋu siwo mesrɔ̃ tso nye ɖevime ke la ŋu dɔ wɔm nyuie! Ɛ̃, megaɖea nuwo ƒe ŋutinuwo ɖekaɖeka hegbugbɔ gatsyaa wo kokoko.\nNu siwo mesrɔ̃ le Biblia me la wɔe be mía kple nye ƒomea míetea ŋu ɖia ɖase tso Mawu vavã ɖeka kolia la ŋu ɖekae, eye mekpɔa ŋudzedze ɖe mɔnukpɔkpɔ sia ŋu ŋutɔ. Vavãe, anyigba dzi paradiso ƒe ŋugbedodoa trɔ nye agbenɔnɔ!\nƉoe Ɖe Amewo Ɖoe Ɖe Amewo “Anyigba Dzi Paradiso Ƒe Ŋugbedodoa Trɔ Nye Agbenɔnɔ”


Dɔwɔwɔwo 18 | Biblia Le Internet Dzi | Xexe Yeye Gɔmeɖeɖe (1984)\n18 Le nu siawo megbe la, edzo le Atene yi Korinto. 2 Eye wòkpɔ Yudatɔ aɖe si ŋkɔe nye Akwila, si nye Ponto vidzidzi, ame si tso Italia va eteƒe medidi o, kple Priskila, si nye srɔ̃a, le esi Klaudio de se be Yudatɔwo katã nadzo le Roma ta. Eya ta eyi wo gbɔ, 3 eye esi wònye dɔ ɖeka ƒomevie wowɔna ta la, edze woƒe aƒe me, eye wowɔa dɔ, elabena avɔgbadɔwɔlawoe wonye. 4 Ke hã, eƒoa nu le ƒuƒoƒe la le sabat ɖe sia ɖe dzi, eye wòna Yudatɔ kple Helatɔ geɖewo trɔ susu heva xɔ se. 5 Ke esi Sila kple Timoteo tso Makedonia va la, Paulo tsɔ nya la gbɔgblɔ ɖo dɔ koŋ, eye wònɔ ɖase ɖim na Yudatɔwo tsɔ ɖoa kpe edzi be Yesu ye nye Kristo la. 6 Gake esi woyi edzi nɔ tsitre tsim ɖe eŋu, eye wonɔa nya manyomanyowo gblɔm la, eʋuʋu eƒe awuwo, eye wògblɔ na wo be: “Miaƒe ʋu neva mia ŋutɔwo miaƒe ta dzi. Nye ya ŋutinye kɔ. Tso fifia heyina la, mayi dukɔwo me tɔwo gbɔ.” 7 Eya ta edzo le afi ma, eye wòyi ŋutsu aɖe si subɔa Mawu, si ŋkɔe nye Titio Yusto, si ƒe aƒe te ɖe ƒuƒoƒea ŋu la, ƒe aƒe me. 8 Gake Krispo, si nye ƒuƒoƒea dzi kpɔla la va xɔ Aƒetɔ la dzi se, eye eƒe aƒe blibo la hã xɔe se. Eye Korintotɔ geɖe siwo see la te edzixɔxɔse, eye wonyrɔ wo. 9 Gawu la, Aƒetɔ la gblɔ na Paulo le ŋutega me le zã me be: “Mègavɔ̃ o, ke boŋ yi edzi nànɔ nu ƒom, eye ɖoɖoe negazi le nuwò o, 10 elabena meli kpli wò, eye ame aɖeke madze dziwò be yeawɔ nuvevi wò o; elabena ame geɖewo le asinye le du sia me.” 11 Ale wònɔ afi ma ƒe ɖeka kple ɣleti ade, henɔ Mawu ƒe nya la fiam le wo dome. 12 Ke esime Galio nye nutomegãdziɖula le Axaya la, Yudatɔwo wɔ ɖeka tsi tsitre ɖe Paulo ŋu, eye wokplɔe yi ʋɔnudrɔ̃zikpui la gbɔ, 13 gblɔ be: “Ame sia wɔa nu tsia tsitre ɖe se la ŋu esi wònana amewo trɔa woƒe dzixɔse hesubɔa Mawu le mɔ bubu nu.” 14 Gake esi Paulo be yeake nu la, Galio gblɔ na Yudatɔwo be: “Oo, Yudatɔwo, ne nu gbegblẽ wɔwɔ alo nu tovo vɔ̃ɖi aɖee la, ekema magbɔ dzi ɖi asee na mi. 15 Gake ne nyawo kple ŋkɔwo kple miaƒe se la ŋuti nyaʋiʋliwoe la, ekema mia ŋutɔwo mikpɔ egbɔ. Nyemedi be manye nu siawo ƒe ʋɔnudrɔ̃la o.” 16 Ale wònya wo ɖa le ʋɔnudrɔ̃zikpui la gbɔ. 17 Tete wo katã wolé Sostene, si nye ƒuƒoƒea dzi kpɔla la, eye woƒoe le ʋɔnudrɔ̃zikpui la ŋgɔ. Gake Galio mede nu nya siawo katã me kura o. 18 Ke hã, le afi ma nɔnɔ ŋkeke aɖewo kpee megbe la, Paulo klã nɔviawo, eye wòɖo tɔdziʋu ɖo ta Siria, eye Priskila kple Akwila nɔ eŋu; ena wofɔ ɖa dzi nɛ le Kenxrea, le adzɔgbe aɖe si wòɖe ta. 19 Eye wova ɖo Efeso, eye wògblẽ wo ɖe afi ma; gake eya ŋutɔ ge ɖe ƒuƒoƒe la, eye wòdzro nu me kple Yudatɔwo. 20 Togbɔ be wonɔ kukuɖeɖe dzi nɛ be wòaganɔ yewo gbɔ vie hã la, melɔ̃ o, 21 ke boŋ eklã wo gblɔ be: “Ne Yehowa lɔ̃ la, magatrɔ ava mia gbɔ.” Eye wòɖo tɔdziʋu tso Efeso 22 eye wòva Kaisarea. Eye wòyi ɖado gbe na hame la, eye emegbe eyi Antioxia. 23 Eye esi wònɔ afi ma vie la, edzo yi Galatia nutoa kple Frigia ƒe teƒeteƒewo henɔ ŋusẽ dom nusrɔ̃lawo katã. 24 Ke Yudatɔ aɖe si ŋkɔe nye Apolo, si nye Aleksandria vidzidzi, si nye nuƒola bibi aɖe la va Efeso; eye wònya Ŋɔŋlɔawo nyuie. 25 Wofia nu ŋutsu sia le Yehowa ƒe mɔ la nu, eye esi gbɔgbɔ la yɔe fũu la, eyi ɖaƒo nu hefia nu tso Yesu ŋuti nyawo ŋu ɖe eteƒe tututu, gake Yohanes ƒe nyɔnyrɔnana ŋu nya koe wònya nyuie. 26 Eye ŋutsu sia te nuƒoƒo dzinɔameƒotɔe le ƒuƒoƒe la. Esi Priskila kple Akwila se eƒe nyawo la, wokplɔe ɖe wo ɖokui ŋu, eye woɖe Mawu ƒe mɔ la me nɛ nyuie wu. 27 Gawu la, esi wònɔ didim be yeayi Axaya ta la, nɔviawo ŋlɔ agbalẽ ɖo ɖe nusrɔ̃laawo, eye wode dzi ƒo na wo be woaxɔe nyuie. Ale, esi wòɖo afi ma la, ekpe ɖe ame siwo xɔe se le Mawu ƒe amenuveve ta la ŋu geɖe ŋutɔ; 28 elabena etsɔ ŋusẽ nɔ kpe ɖom edzi le dutoƒo be Yudatɔwo da ƒu, eye wòtsɔa Ŋɔŋlɔawo ɖenɛ fiana be Yesu ye nye Kristo la.


Ame Tatawo, kple Alẽkplɔla Siwo Nɔ Anyi Le Biblia Ŋlɔɣiwo | Ènyaa?\nGBE BUBU Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinagbe (Yunnanese) Chinese (Sichuanese) Chitonga Chitonga (Malawi) Chitumbuka Chokwe Cibemba Cinyanja Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gun Haitian Creole Hausa Hebrew Hiligaynon Hungarian Igbo Iloko Indonesian Italian Japanese Karen (S'gaw) Kazakh Kikamba Kikaonde Kikuyu Kimbundu Kinyarwanda Kirghiz Kirundi Kongo Korean Kwangali Latvian Lingala Lithuanian Luganda Lunda Luo Luvale Macedonian Malagasy Malay Maya Mizo Mongolian Moore Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Ayacucho) Quechua (Bolivia) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Tetun Dili Thai Tigrinya Tiv Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Xhosa Yoruba Zapotec (Isthmus) Zulu\nDzesideŋkɔ “ame tata” si wozã le Biblia me la gɔme ɖe?\nƔeaɖewoɣi la, nya sia fiaa ŋutsu si wota. Le Biblia ŋlɔɣiwo la, wota ŋutsu aɖewo tsɔ he to na wo eye wota ŋutsu aɖewo hã esime woɖe wo aboyoe alo wɔ wo kluviwoe. Wotsɔa ŋutsu siwo wota siwo dzi woka ɖo la ɖoa nyɔnuwo nu be woanɔ wo dzi kpɔm le nyɔnuwo nɔƒe, alo harem-wo, le fiaƒewo me. Le kpɔɖeŋu me, ame tata siwo nye Hegai kple Saasgaz siaa nye Persia Fia Axasweros srɔ̃wo kple ahiãwo dzi kpɔlawo. Wogblɔna be fia siae nye Xerxes I.—Ester 2:3, 14, NW.\nKe hã menye ame siwo katã woyɔ le Biblia me be ametata lae wota ŋutɔŋutɔ o. Agbalẽnyala aɖewo gblɔ be wozãa ŋkɔnya ma le gɔmesese gbadzaa nu wòfiaa fiaŋume siwo wɔa dɔ le fiasãa me. Ewɔ abe gɔmesese ma nue wozã ŋkɔnya ma na Ebed-Melex, si nye Yeremiya ƒe hadɔwɔla, kple Etiopiatɔ si ŋkɔ womeyɔ o, si Filipo nyanyuigblɔla la ɖe gbeƒã na ene. Edze ƒãa be fiaŋume veviwo dometɔ ɖekae Ebed-Melex nye, elabena etea ŋu ƒoa nu na Fia Zedekiya ŋutɔ tẽe. (Yeremiya 38:7, 8) Eye woɖɔ Etiopiatɔ la hã be enye fianyɔnu la ƒe kesinɔnuwo dzi kpɔla si ‘yi Yerusalem va de ta agu.’—Dɔwɔwɔwo 8:27.\nNu ka tae alẽkplɔla siwo nɔ anyi le Biblia ŋlɔɣiwo la maa alẽwo tso gbɔ̃wo gbɔ?\nEsi Yesu nɔ nu ƒom tso ʋɔnudrɔ̃ɣi aɖe si ava le etsɔme ŋu la, egblɔ be: ‘Ne Amegbetɔvi la va ɖo le eƒe ŋutikɔkɔe me la, ama amewo me tso wo nɔewo gbɔ, abe ale si ko alẽkplɔla maa alẽwo me tso gbɔ̃wo gbɔe ene.’ (Mateo 25:31, 32) Nu ka tae alẽkplɔlawo maa lã siawo me tso wo nɔewo gbɔ?\nZi geɖe la, wokplɔa alẽwo kple gbɔ̃wo siaa le ƒuƒoƒo ɖeka me eye wonana wo katã woɖua gbe ɖekae le ŋkeke me. Le zã me la, wodea wo kpo me be woakpɔ wo ta tso lã wɔadawo kple fiafiwo si me eye be vuvɔ nagawɔ wo o. (1 Mose 30:32, 33; 31:38-40) Ɣemaɣi la, womaa lã ƒomevi eve siawo me tso wo nɔewo gbɔ hetsɔa alẽawo dea kpo ɖeka me eye gbɔ̃awo hã yia kpo bubu me be woakpɔ alẽ siwo nye lã fafawo, vevietɔ alẽ nɔewo kple alẽviawo ta, ale be gbɔ̃ siwo nye lã dzeaglãwo la nagawɔ nu vevi wo o. Agbalẽ si nye All Things in the Bible (Nu Sia Nu Le Biblia Me) gblɔ be, nenema kee ne alẽkplɔlaa di be lãwo “nalia wo nɔewo, ne ele woƒe notsi fiam, alo le fu kom na wo la,” emaa alẽawo me tso gbɔ̃awo gbɔ. Eya ta nu siwo blema Israel-viwo wɔna ɖaa alo nu siwo wokpɔa alẽkplɔlawo wowɔna ɣesiaɣi la dzie Yesu tu eƒe kpɔɖeŋua ɖo